url: =Various: The Playground Of Afro House at Juno Download\nHome › Deep House › Retrolounge › Various ›\nThe Playground Of Afro House\nCat: RETRO 087\n1. Silia - The Love You Never Say (original mix)\n2. Christos Fourkis - Pray (original mix)\n3. Timzathedj & Timotone - Umngani Feat. Bullie (original mix)\n4. Roni Iron - Coco De Palma (original mix)\n5. Christos Fourkis - Beats & Djembe (Mark Francis Organ mix)\n6. Christos Fourkis - Tunel (original mix)\n7. Bobby Deep - In Daa Bah (original mix)\n8. Arthur M - Sa Ia Iloa (original mix)\n9. MysticNature ZA - Afrika Rage (original mix)\n10. Cisco Barcelo - Africa's Sound (original mix)


timestamp: atn

url: =Our Tribute to Dr. Chin Do Kham ~ ZomiDaily Media\nPaunak khat in “Great Men Never Live Long” na ci hi. A himah ahi hi. Hih Paunak pen Dr. Do Kham tungtangah kilangh mahmah hi. Mi thupi taktakte ih cihte pen a khansau tawm mahmah takpi uhhi. Ih Topa Zeisu mahmah zong leitungah kum 33 sung bek hong nungta hi. Thuthuuk ngaihsun zo teng lakah tuni ciang dong a kiphawk lai Greek mipil Socrates zong asih in kum tam nai lo a, leitung gambup phial a uk zo dektak Alexander the Great mahmah zong kum tampi nungta het lo hi. Gam makaite lakah zahtaak kai leh a etteh huai US President Abraham Lincoln mahmah zong asih in uham lua nai lo a, John F Kennedy inzong moi mikmek lai mah in leitung nusia hi. Kawlgam suahtaakna hong ngahsak ahi Bogyoke Aung San mahmah zong a thahat laitak mah in hong si hi. Leitung a mi thupi taktakte tangthu sim lehang 90% phial pen sih hun nailopi a site na himawk uh hi. Ei Zomi sungah zong hoih takin ih tangthute kankikkik lehang pammaih ih sak mahmah hanmual hong liamsan mipil leh mi thupi na om khinkhian ding uh hi. Hihbang mite pen mi pammaih taktakte hi uh a, amau tawh a kibang ding mi tawm mahmah uh hi. Khang khatah a tampen leh nih leh thum kaan piang lo mawk hi. Ahizongin eite’n pammaih ih sak hangin Pasian hun ciangtan zah cingta ahihman in hong nusiat loh uh a phamawh hi ta hi.\nMi thupi taktakte kum tampi a nuntaak loh uh hangin a nuntak sung un nahoih tampi na sem man uh ahihman in asih uh hangin amin uh si ngei lo a, amau nasepte cikmah hunin ki mangngilh nawn lo hi. Bang hangin hibang mite ki mangngilh zo peuhmah mawk ding! Khuadak khia lehang amau khutma leh khema te mun khempeuh phialah muh ding om a, laibu khat leem lehang amau tangthu kigelhna na hipahpah thei mawk hi. Amel uh zong muh theih dingin innsung baangtung khempeuh phial ah na kisuang ahihman in mangngilh sawm ta lehang kimangngilh thei lo a, ih zuih dingin ei maiah lampi na sial khol khin uh ahihman in hawhna ciahna khempeuh ah amau tawh aki omkhawm den mah tawh kibang hi. Dr. Do Kham in hong sihsan zenzen hangin Zomi te lungsim sung leh mitkha-ah cikmah hunin mang ngei lo ding hi. Ahizongin Dr. Do Kham tawh cikmah hunin mel kimu in holim khopna om thei nawn lo ding cihpen ih ngaihsut ciangin na kisa ciat ngaungau a, Zomite ih khitui hong luang hi.\n“Great Men Never Live Long” mi thupi taktakte a khansau tam het lo uh hi. Kum tampi nuntak ding a thupi hi masa lo a, ih nuntaak sungin mi phattuamna ding na hoih tampi ih sep zawh ding a thupi penpen ahihi.\nDr. Chin Do Kham zahtakna lianpi tawh,


url: =USA Oregon College sung thauphialkapna hangin mi 10 si :: ZOMI DAILY\nUSA Oregon College sung thauphialkapna hangin mi 10 si\nposted on 2 October 2015 at 7:30 pm Lomkholna: News, Sawltak, USA, World\nThursday ni in USA Oregon State sung aom Umpqua Community College ah migilo khatin mipi phialkapgawp a, mi 9 kaplum cih Fox News in genkhia hi. Mi 9 akaplup khitciang in Police te’n amahzong kaplum ahih manin, nikhatsung in hih Umpqua Community College huangsung ah mi 10 in sihlawhziau hi.\nTuabang in mipi aphialkap gawppa pen Chris Harper Mercer kici minnei khat hi ci in CNN, CBS leh NBC Media te in genkhia uhhi.\nChris Harper Mercer pen kum 26 gualpawl hi a, ama ii athu pen akicianzaw in aki kanlaitak ahih manin kumpi thuneite’n Official in genkhiatna neikikding cih kiza hi. Hihpa pen Umpqua Community College ah sangnaupang zong hihtuaklo a, apualam panin honglut in sanghuangsung abuaisakgawp hihtuak hi.\nChris Harper Mercer ii gamtatna pen Terrorism tawh kizopna neikha hiam cih Counterterrorism Officials te’n alimkan mahmah laitak ahihlam zong Fox News te’n pulakkhia uhhi. Chris Harper Mercer ii mintawh Email History, Phone Logs, Social Media Profiles leh Online Activities tuamtuam te kumpi thukan te’n akancian laitak ahihi. ZD Sawltak\nPrevious: Khumi (Paletwa) te zong bye bye, Chin a ci ci uh hi ta\nNext: New Lamka Khuapi pen Tedim Chin na cihte uh sat hizaw hi\nInterview: Mung Mung (Blessed) – Musician, Cameraman, Director, Video Editor\nMalaysia palik khatin naupaailai alawmnu thautawh kaplum\nSingapore Airlines te’n Samsung Note 7 puak phalngiat nawnlo ~ ZD


url: =Hong Phawng Gawp Thei Biaknate - Zomi Adventist Innkuan\nHong Phawng Gawp Thei Biaknate\nTu hun lai takin Pasian’ nasepna ah upna ah a kip a kho, thumaan siang taka a tel, kha lungsim a nei mite i kisam hi.\nMite’ kitangsap pen upmawha kigeel tawm thuhilhna thak-te hi loh a hih lam kei hong kihilh hi. Mihing’ ummawh thute a kitangsam uh hi lo hi. Amaute in thumaan thei-a a zui, Timothy’ tunga kipia thu thei-a a mang mite’ teci pana kisam uh hi: “Pasian’ thu hilh in. A hun a hi-a a hi kei zongin kiging in. Lungduaina leh thuhilhna tawh hilhin, taai-in, hansuah in. Amaute in a maan thuhilhna a ngaih nop nawn lo hun hong tung ding hi. Amaute in bil thak nei-in, amau’ lunggulhna zui-in amau’a ding sia tampi a koih ding uh hi. Amaute in thu-maan panin a bil uh heikhia-in, phuahtawm thute a ngai sak ding uh hi. A hi zongin nangmah in na khempeuh ah navak in la, gentheihnate thuak keeikaai-in, thuhilhsia nasep semin, na nasepna a hoihna kilangsak in.” 2 Timothy 4:2-5.\nKilemna gospel thu a hilh dinga kigin kholhna khedap bulh in la, kip tak kho takin kal suan in. A siangtho a nin lo biakna in hong phawng gawp thei biaknate a hih loh lam na tel thei ding hi. Upmawh thuhilhnate leh thusuutnate a lawpsak dinga hansuahna a pia dingin Pasian in kuamah sawl lo hi. Ute naute aw, na thuhilhna uah tua bang thute kihel sak kei un. Na gamtatna sung uah tuate lut kha sak kei un. Tuate tawh na nuntak nasepna kisia sak kei in. 8 T, laimai 294, 295.\nPasian’ Thu Theihna Leh Kinna In Ngaihmuanna Hi\nThumaan sungah sau vei a om khin mi tampite’ lungsim sungah thu kitheisak gawp ngeingeina lungsim lut hi. Amaute pau ngalin, gensiat nop hau-in, mawh zon nop hau uh hi. Amau’ ngaihsutna bangbang a pawm nuam lote’ tungah thu a khen dingin thukhenna tokhom tungah amaute tu to uh hi. Hong kum suka, a mawhnate uh kisika Ama mai ah kuuna a thuum dingin Pasian in amaute sam hi. Amah in, “Nang’ tungah gen ding (368) khat ka nei hi, bang hang hiam cih leh a masa-a na neih itna na nusia khin hi. Koi panin puuk na hiam cih phawk kik in la, kisikin, a masa-a na septe sem in. Tua a hih kei leh na kiangah a manlangin kong pai dinga, na kisik kei leh na meivak a omna mun panin ka lakhia ding hi,” ci hi. Mangmuhna.2:4,5. Amaute nambat khatna ding kituh uha, a kampauna uh leh a gamtatna uh tawh mi tampite’ lungsim na sak uh hi.\nSee also KHRISTIAN PILSINNA\nAma Thu uma a zui dingin Khrist in A mite hong cial hi. Tua Thu uma a zuite, gamtatna khempeuh leh zia-leh-tong khempeuh a kilangsakte Pasian’ sungah thahat ding uh hi. A upna uh vantung pana hong pai a hih lam kimu khia ding hi. Amaute lam tuam dang ah vakthap lo ding uh hi. Khuasik multang sak lianga a phawng gawp thei biakna lamah amaute’ lungsim kihei lo ding hi. Vantungmite’ mai leh mihingte’ mai ah, Khristian zia-leh-tong a kip a kho a nei mite mah bangin amaute om ding uh hi.\nKhris’ thuhilhna sungah a om mah bangin, thumaan kham kuang sungah eite in, mite um saka a kikhel sak ding thute i nei hi. Hih leitung ah Khris hong pai-a a gen khiat thumaante, Ama gen khiat bangin gen khia in. Tua hi leh na thugente in muibun ding hi. Khris in zong a gen ngei loh, Lai Siangtho sungah lah a om lo geeltawm thute gen kei in. Eite in thupi-a a hoih mahmah thute gen ding i nei hi. Mi khempeuh’ lungsim sungah “Ci-in kigelh hi,” cih thu ih guan ding ahi hi.\nHong makai dingin Pasian’ Kammal beel in. “Topa in hih bangin a ci hi” cih thute kan ni. Mihing’ geelnate kicing khin hi. Leitung pilna sung beka, a kipantah lungsim in Pasian’ thute thei lo hi; a hi zongin tua lungsim mah in kikhelna leh siangtho na hong ngah leh Pasian’ Thu sung panin vangliatna hong mu ding hi. Kha-i siangthosakna tawh a kihah siang lungsim leh lungtang bek in vantung thute khen tel thei ding hi. 8 T, laimai 298-301.\nPrev post NUNGZUIPITE KALSUANNA & SIH DAN\nNext post Piangsakpa Pasian


url: =Singlamteh lampi ~ Jam Daniel :: ZOMI DAILY\nSinglamteh lampi ~ Jam Daniel\nposted on 9 April 2020 at 8:19 pm Lomkholna: Article, Biakna, JamDaniel\nSinglamteh tawh khual azin Jesu enkawmsa in khatvei lungngaihna nei kik ni. Matthai 27:32-35 sung I sim takteh Rome galkapte in Jesu a bawlsiatna uh I mu hi. Pilat in ama omna mun ah Jesu paipih. Jesu a bawlsia ding galkap khempeuh zong om hi. Jesu’ puan suahkhiat sak uhi. Puansan silhsak uh. Linglukhu khusak uh.\nAkhut taklam pumpeng khat tawisak uh. Zahpihna in Jesu mai ah khukdin uh. Jesu pen Kumpipa aw ci’n zahpihna tawh hopih uh. Cilphih uh. Jesu tawi pum peng la in a lutang sat uh. Puansanpi a silhsak uh suahkhiat sak uh. Ama puan mah silhkiksak uh. Thah dingin paikhiat pih uh.\nNa tapa tua bangteng thuak dingin na phal ngam hiam? Na tapa tua bangin kibawl ding hileh na en ngam diam? A tung a thuteng I sim takteh ei thuak ding hileh a baih hetlo ding thu ahihi. Jesu in zong haksa samah mah hi. Ahizongin suahtak theih na ding lampi zong tuan peuhmah lo hi. Hih thu tung tawnin:\n“Tua bangin a pai laitakun Sairin khuami Simon kici mi khat tawh kituak uh a, amah lammat in Jesuh’ singlamteh a puasak uh hi.” (v32)\nSairin khuami Simon kici mipa pen Lai Siangtho in zong tampi a genna omlo hi. Ahizongin Sairin kici khua pen Africa gam khunglam ah om kici hi. Hihpa pen bang dinga khual hong zin hiam cih thu a kikan ciangin Paisanpawi (Passover) sim ding a khualzin lobuang thudang upmawhhuai omlo hi kici hi.\nManglai Siangtho sung ah (they forced him to carry the cross). “Forced” cih kamal a na zat ciangin ut takeileh puasak teitei cihna hi. Simon in zong puanuam masa loin na nial hiding hi.\nBanghang in pua nauamlo hiam cihleh: Tua bang a singlamteh puak ding cih pen a siangtho lo nasep ahihi. Singlamteh pen Jesu’ sisan le pumpi pan a luang tuigel tuamtuam tawh nin hiding hi.\nA singlamteh mahmah zong pong 300 bang ci ahih manin gik mahmah dinga, puak ngaplo hi kha ding hi. Tuaban ah singlamteh pua cih pen migilote, mawhneite kithah ding ciangin kipuasak bek ahih manin zumhuaisa zong hiding hi. Singlamteh pen zahpihna lim (mockery sign)in zong kiciamteh ahihmanin puak ding na nial hiding hi.\nTuaban ah, Simon pen Paisanpawi sim ding a pai ahihmanin tua va puak dihdih ding pen ahun in zong lemsalo hiding hi. Tua ciangin Jesuh in anungzuite le mi khempeuh kiangah, “Mi khatpeuh in kei hong zuihnop leh ama deihna bangin gamta nawn loin nisim in a singlamteh pua-in hong zui ding hi” na ci hi.\nSairin khuami Simon nuntakna tungtawnin eimau lunggulhna le eimau utnate nusia zoloin Jesu’ nung kizuizolo ding ahihna hong musak hi.\nNangma utna nial-a, ut takeilecin Pasian’ min a ding ahihnakleh na kalsuan zawhna pen singlamteh pua a Jesu nungzuihna ahihi.\n“Lutang guh a kicihnopna Golgotha a kici mun a tun uh ciangin zatui tawh a kihel leenggahzu a dawn dingin a pia uh hi. Ahi zongin Jesuh in a ciap khit ciangin a dawn nuam kei hi.” (v33-34)\nManglai Siangtho sungah “Gall” kici pen Jesu hunlai in ganhing cinate sut ciangin ana athuak zawh na ding a kipia namte hi ci hi. Tua pen a dawn nop dingin zuthuuk (sour wine) tawmkha tawh kihel hi ci hi. Banghang in Jesu in ‘ka dangtak hi’ cihiam cihleh a pumpi pan sisan tam paikhia lua mahmah ahihman zong ahihi. Tua hangin galkapte in tuikha pia uh a, ahizongin Jesu in nial hi.\nBanghangin Jesu in nial hiam cihleh, Jesu pen HOTKHIAT nasep a sem dinga hong pai hi a, a nasep (mission) zo nailo hi. Nasep ding zolopi in Jesu in galte anpiak neek sawm lo hi. Ei thuak ding natna le satna khempeuh hong thuaksak a, ama thuakna sangin ei maau thuak ding hong ngaihsut sak zaw ahihi.\nJesu tungtawnin, I nuntakna hong susia thei gamtatna, neekledawnte a thupipen in koihlo a, Pasian kiangah I ki-apna thupi ngaihsut zawk ding ahihna hong phawksak hi.\nBanghangin Jesu singlamteh tungah khai in, banghangin a puante a ngahding aisan uh hiam? (v35) Singtungah khaina cihpen BC 300-400 hun sungin Persian te zat ahihi. Tuahangin Rome kumpi hong khan ciangin zong tuamah etteh in mawhna lian mahmah neite khailum uhi. Singtungah khaina cih pen thakhat a sihpah theih omloin nat mahmahna tampi hun sawtpi sung a thuak khit uh ciang’ si pan ahihmanin thuak-hak mahmah ding hi.\nSing tungah kikhai cihpen a pumpi gihna khempeuh a khut kilhna le a khe kilhna in khai himawk ahih manin thuakhak mahmah ding hi. Tuaban ah singtung ah a khai mi peuhpeuh uh mipi muh theih dingin guaktangin khai uh a, amaizum huai mahmah dingin a bawl uh ahihi.\nJesu’n singlamteh tungah hong kikhaina ii a thupitna bang hiam cihleh; Lai Siangtho gen bangin Pasian’ samsiatna lim ahihi. Jesu in zong ei’ a dingin PA’ samsiatna a tuak himawk hi. A taktak in samsiatna gu a thuak ding pen leitung mite ngah ding kilawmzaw hi hang.\n“Ahih hangin eite’ khialhna hangin amah kiliamsak a, eite’ mawhna hangin amah kisatnim hi. Ama gim thuakna hangin nopna I ngah a, ama liamna hangin damna I ngah hi.” (Isai 53:5)\nThutawpna ah I phawk ding thu in:\nJesu I upna le nungzuihna ah a kisapna mun ah thuakngam ding hihang. Jesu I upna le nungzuihna ah ciampel lo ding hihang. Jesu I upna le nungzuihna ah anuam bek ah zui nuamlo a, haksatna hun ah zong zui ngam ding hihang. Jam Daniel\nPrevious: Alunglen khasiathuai Taiwan Cinderella High-Heel pawlpi ii tangthu ~ Cope Langh Khan Kam\nNext: Zolai zuuna ~ AS ThangBawk\nWindows 10 ah na Upgrade naikeileh 29 July 2016 ciangbek Free kingah\nZomite Khantoh Nading Thubulpi ~ Tungg Thang\nMinam, Kipawlna leh Party ~ Pu Zokhai\nShan gam gal kidona thuthang tomkim ~ Tedim Post\nTulai ipianna Nu le Pa te’n a mo neih sunsun hidan’ Azom!\nA 3 veina Zomi Numei Seminar (Yangon Region) taangkona le sapna


url: =Popular right now in New Delhi and NCR Best seller Park Inn by Radisson New Delhi IP Extention Plot No.6A, IP Extension, Patparganj Standard Room - Room Only booked 7 minutes, 46 seconds ago Clarks inn Nehru Place C- 21, Opp Paras Cinema Nehru Place, Kalkaji Executive Room booked 18 minutes, 11 seconds ago Country Inn & Suites By Carlson - Delhi Saket A-1,DLF South Court,District Centre,Saket Superior Room-1 King Bed-Smoking booked 27 minutes, 4 seconds ago The Westin Sohna Resort & Spa Vatika Complex P.O. Box Dhaula, Karanki Road ,Sohna Gurgaon, Haryana. Premier Room booked 31 minutes, 17 seconds ago The Imperial Hotel Janpath Lane, Connaught Place Grand Heritage Room booked 32 minutes, 43 seconds ago Great reasons to book with Agoda


url: ='' SIAL " PIANNA THU - Laibu Saal\nHome > Thuluui/Articles > '' SIAL " PIANNA THU\n'' SIAL " PIANNA THU\nSial hong laam, sial hong laam, Thawmte sial khawi honglaam e;\nA pianna Khumtui hi e, a tatna Tuithang hi e.\nSaizang khua a teng, Thawmte beh, Mang Sum in zi Kom Kim tawh tapasal sagih nei hi. A tapa upa pen leh Li Chin te tanungak hoih dawi nungak Kol Nu Thep tawh a sabetna-ah kimu thei pahpah uh hi. Nikhat ni ciangin hong kiteengin Saizang khua-a inn-ah a ciahpih hi. A nu leh a pa in, “Koi pan hong pai na hiam?” ci-in a dot ciangin Kol Nu Thep in, “Ka nute ka pate in leitungah va maang in, ci a hongsawl hing.” ci hi. Nikhat niciangin a pasal kiangah, “Ka pate in Moman hong ngenngen, va pia ni.” ci-in a zawn hi. A pasal in, “En’ i piak ding bangmah lah neilo a, bang pia mawk ding i hi hiam?” a ci hi. A lawmnu in, “I piak ding lung himawh ke’n, lampi pan kei mahin hong gel ning.” ci hi. Tua ahihleh, ci-in a nupa-in hong pai uh a, lampi panin tungsial bawlin dawi biaknateng ahi khipi tang 30, sial 30, sumvando, paangpi 3 bawl in, daak tal 3, zam, khuang, hih bangin dawi biakna ding teng a bawl khit ciangin kuang khatin a tawi hi.\nVangteh khua thung, Lichim mun a tun ciangin a bawl khempeuh a taktakin hong piangpah hi. Lichim a, apate kiang a tun ciangin, “No Moman pia ding a hong pai maw?” a cih teh, “hi mah ung.” ci pah hi. A pa in, “Ko, kong piak ding dang nei kei ung in na ciah ciangun Sial khat hong pia nung.” ci hi. A ciah ciangun Sial san khat pia a, phungpha mahmah in Saizang khua panin sial a khah ciangin a masa penin Khumvum dong a batteh a nunungte sial kongkhakah omlai hi. Sial a hauh mahmah ciangin a tonupi Kom Kim in Kol Nu Thep a nunglam ah ciah dingin sawl hi. Kol Nu Thep in, “Hong ma kei un, nong mak uh leh na neih nalam teng uh beimang ding hi uh teh.” aci hi. A zinglam ciangin sawlkik leuleu a, a mo nu zong hehsuakin ciah sawm ta hi. Innsung pan kithawi-in a tangbem teng a khe-in sui phei-in, a sial teng lili ci-in zol a, Khumvum a pate kiangah a ciahpih hi. Khumvum panin dawi innsungah lut thei nawnlo ahih manin tua sial khempeuh gamzangah taimangin zangsial a suak hi. A nu khat leh a pa khat in na zui nuamlo a, tuni dongin tua suanteng sialin i zang lai hi. A ningkum ciangin Tawmbingte in sa va beng uha, Tulsuk mun-ah zangsialpi khat va man pah uh hi. Tawmbingte’n zangsial a mat uh ciangin hih la phuak hi.\nTua zawh ciangin Mang Sum, Kom Kimte zawngpah lian ahih manin a mihing teng bek a omlai hi. A nikum ciangin a tapasal sagihte in Tanghlui (Ngatan), Luigal (Mualbem leh Saizang kikal)ah sabengin kuan hi. A pailamin Ngatan lui khanga, singluangpi khat kidawh hi. Beelbawm puapa in, “Pute aw i lei zuih in mit nei veh aw.” ci-in alei sakdeuh panin a gen hi. “Lei mit nei thei ngei khang.” ci-in thudonlo uh hi. A lei zuih uh pen singluang na hilo-in gulpi khat nahi hi. A ciahkik ciangun na kihei-in Saizang lam na nga hi. A unau teng un lei tungah ding diamduamin a beelbawm puapa in, “I lei zuih mit nei ka cih hih ai ve,” ci-in a teipi tawh a mit a dawt leh a gulpi kihei-a, a vekpi un tuisungah kia mang khin uh hi.\nA tate teng beikhin ahih manin Mang Sum in “Zi thak khat nei nuam ing, ka hat lai khak leh” ci-in a hat a kitheih nadingin a silate kiangah, “Akkiaklo lakah na om ning in gam hong hal nelh un,” ci-in sawl hi. A sila te in a hal ciangin Mang Sum tai in singkungah kah-a, pingpei kipei-in meihual kuangin hualin Mang Sum a si hi. A zi Kom Kim leh a khipi gui, a daakhaangbu tua tengbek hong om lai hi.\nKom Kim in a u, a nauteng kaikhawm-a, “Suan leh pak neilo ka hih teh va nungkik mai ning,” a ci hi. A khipitang pen maulawng sungah thunin sumtawng maikhin-ah lawnto hi. A daakhangbu pen vokkuang gei-a gahawng-muat tawh seengsia sungah koihkhawm hi. Kom Kim a ciah ding ciangin, “Kei ka kihilna dingin hih gahawng muat beek pua ning e,” ci-in seengsia manin a daak hangbu tawh a pua khawm hi. “Koi! ka tei pi ding!” ci-in a maulawng la-a, a maulawng sung a khipitang zong a ciahpih hi. A sanggamte’ tenna Tuitawh-ah tung hi. Thawmte beh Mang Sum sanggamte in Kom Kim ciahpih a dakhangbu, khipitang a theih ciangin heh lua uh-a, Kom Kim that dingin Tuitawh khua-ah a delh uh hangin that zolo uh hi.\nCiapteh ding: Sial pen Leitung-ah Africa leh Kawlgam-ah Kachin leh Zogam bekah om hi. Africa leh Kachin gam-a Sialte pen puang (Bawng dan) in ei Zogam ate bek Vom hi.\nRef: Pu Zel Khup' Tangthu Ciapteh sung pan.\nItem Reviewed: '' SIAL " PIANNA THU Description: Rating: 5 Reviewed By: Cinpu Zomi


url: =Pu. Col. Khen Za Moong thugen Zomi te theihding kadeih pawlkhat :: ZOMI DAILY\nPu. Col. Khen Za Moong thugen Zomi te theihding kadeih pawlkhat\nposted on 1 September 2014 at 11:02 pm Lomkholna: News, Zomi\nCol. Khen Za Moong thugen zuihding leh nuntakpih dinga ahoih tampi omtham hi. Pawlkhat zong kasim kha, ka zakha hi. Ahi zongin Sia. Khampek tungah agen gam le minamvai houh I cidiam tua aki honate uh tungtawn in a thugente pawlkhat khangthak Zomite theihding in kei mimal muhna leh ngaihsutna tawm kong hawmsawn, kong hilhcian nuam hi.\n1.Sia. Khampek genna ah amah pen Kawl kumpi Newin le UNu te khutsung panin khangkhia hi, acih mah bangin tua hangin Kawl lungsim, kawl ngeina zia le tongte pen a sisan sungah lutkhin in atu a tate bangzah in Zopau Zolai, Zo ngeinate thei in a Inn sunguah zangh hi, cih aki genlam kithei nailo, ki zanailo hi.\nPasian in nang le kei pen Kawlte, vaite, mikangte, mivomte khat peuh in hong piangsak nuam leh hong bawlnuam leh hong bawl theilua, hong piangsak theilua hi. A hi zongin bang hangin Zomi in hong bawl hiam?Bang hang in Zomi in hong piangsak hiam? cih ngaihsuthuai telhuai hi.Tu hunteh minam mangthang a kicite pen a pumpi uh leh a gam a leitanguh a mangthangte hi masalo in a pau, alai leh a ngeina a theilote minam mangthang in kiciamteh zaw hi. Col. Khen Za Moong pianna pa pen thupi kasa hi. A tate a lai, apau a ngeina limtak theisak in mipil ulian suahmang hi.\nAhi zongin Col. Khen Za Moong atu le a tate bang ciangtung in kuatengin Zolai, Zopau Zongeina lenkip cih kithei nailo ahih manin Col. Khen Za Moong pil I sa mahmah phial zongin Col. a hilo apa Innsung vaihawmna, gam le nam vaihawmna, tate pattah na ah a banzo mahmahlo himawk hi. Israel mite gam le minam makaipi khat ahi, Moses pen a ngeklai a kipan Egypt kumpi innsungah khangkhia in Egypt pilnateng theikhin phial a, Egypt kumpi huangsung ah nuamsa mahmah thunei mahmah hitase mah leh sila aom a mipih Israel te it-in hehpih a, ahuh theihzah in huh in pahpih ban-ah Egypt kumpi innsung ah nuamsa mahmah a, aom sangin tuateng nusia a, a mipihte tawh gentheihna\nhaksatna thuakding na telzaw hi.Egypt pilnateng a sinkhinpa in a Egypt te ngeina tel mahmah ding hi. A hizong in Egypt te ngeina tawh na silo hi. Na sihpihlo hi. A minamte hotkhiatna ding, suahtakna dingin na zangzaw hi.\n2. ZBC khawng zong Revd. ST Hau Go hun lai-in laisiamlo tangthu thei melloteng a thuzawh gawpna tawh ZBC phutkhiazo hi, ci-in genmawk hi. Revd.ST.Hau Go sangin a senior zaw Khalkhate Revd. Sangfeng le pawlkhat omin Mee akhia ngiatngiat uh hi-a, tuakhitteh a kipsak uh hipan hi. Revd. Sangfeng bangin thukim mahmah hi. Tulaitak Chin a zangdeuh pawlkhat te’n zong adeih uh hipeuhmah loin NGO tawh kizom a sum met bawlna, sum ngahna peuh in a zat uh hi. Politics lamsai pawlkhat te’n Chin a zat uh pen Col. Khen Za Moong ngaihsut bangin Mee a ngahnop manuh hi bek hi. Makai a sepnop manbek uh hilel hi. A lungsimtawng uah leh amau le amau aki kup uh ciangin Chin peuhmah na zanglo uh a,LAIMI na zangzaw uh hi. Telleng, theileng, a theita dingin ana mah hi.\n3. Hong nusia ka behpa Dr. Cin Do Kham leh Dr. Simon Pau Khan En te pawlin GZA cihkhat phuankhia cih kaza hi. Global zattheih ding hi nailo, I pu I pate hun a kipan Zomi min zong kici lian nailo, eimite bek kici, ci hi. Global bang tawh a tehteh lian salua ahi tam? Aman’ banghun bangkumteh zattheihsa, zatsawm ahi tam? cih lah gentuanlo in zattheih hinailo cihpah malam mawk pen Kawl galkap lungsim cih kilang mahmah hi. Col. ahih hangin minam veilo ahih manin minam vaihawmpih dingin ki muanglo, ki deihlo, zong kisam kisalo, a mahtel seselo in Pasian in zong nasemtheilua cih Pasian in a lahnop manzong hithei hi. I pu I pate huna Zomi ki cilian nailo ahih khakphial leh zong, bang hunteh Zomi or minam min kician ding bang zatsawm cih zong gentuanlo, sawm tuanlo, panla tuanlo ahih manin Zomite kawlmi or minam mangthang suaklel hen aci tawh ki lamdanglo hi. I pu I pate cih loh peuhmah ciloding, a mausep ciangbek mah semding cih lungsum nei-in Zogam zong apuah nuamlo hikhangel ding hi. Tua manin Zanggam ah anntaw a paisangin tengsukpahleng aci hikha ding hi.\n4. Khamtung pan anntaw a Kawlzangah I paisangin Kawlzangah tengpahleng annkhing kikhamzaw ding, nuamzawding hi, ci hi. Gilpi ciang bek ngaihsunleng hikha mah ding hi. Khalkhate Col. Vankulh bangin agam alei ami a sate puah in it-in Falam panin Chin State Khuapi tuah in Khalkha ah koihmiau a, Khalkha pen Chin State Khuapi suaksak hi. Tedim in District ciang nangawn tunitan I ngahzonai mahmahkei tazen hi. Mite a Col. te uh dawibia in mi namdangzi neita le-uh a gam alei akhua atui uh it in puah uh hi. Ei I Col. pa in bel Zogam puahding gen malak in taisan in Kawlzangah tensuk mangding deihzaw hi. Zogam nusia in Kawlzangah tengsuk mangleng Kawlte leh I veng I pamte nuam mahmahding uh hi. Nadap nuihnuih zezen ding uhi. A hih hang phamsa I pu I pate khate leh minam a itte khituiluangin kapden, vulden khading uh hi. I satsa gam leitangah zong thuneihna hong kipia nuamlo cileng mi satsa gam leitang leh amau lak-ah bel thu neihna suahtakna hong piazaw ngeilo dinguh hi.\n5. Sitni.Chin SIan Thang ZNC/ZCD Party min phuatkhiat zong Mee ngahloh nading Party taktak hi. Tedim, Tonzang, Cikha leh Kawlpi kim tawmno bek ah ngahding a, agam uk nading toi mahmah hi. Chin Party min tawh hi leh Chin State buppi ngah ding hi, ci hi. Kei mimal muhna atom in ZNC/ZCD Party pen Mee ngahnop man-a, a kiphuan Party hilo hi. Gamuk makaipi suahnop man-a, a kiphuan Party zong hituanlo hi. I pu I pate satsa, luahsa Zogam leitang pen Kawlte in hong khemim hong laksak in ei deihna hilo, amau deihna amau ut bangin hong ukgawp, hong ukcip ban-ah a sunga piang go manpha, van manphate zekgawp uh ahih manin tuabang ki deihlo in na kisa a, tua panin suahtakna ding leh Democracy tawh gam le minam aki makaih nading deihna in ZNC/ZCD Party kiphuan hizaw khading hi.\nZNC/ZCD Party hangin tuni ciang I minam mangthanglo in ki gawmtuahna, ki pumkhatna khaici khangthak Zosuantate sungah hongpo hizaw hi. A gam ukna ding agol leh a zai thupisa hile hang Chin min zatsangin Kawlmin or a dangkhat khawng zangleng lianzawkanlai ding hi. Politics nasep na ah a minlian khempeuh a thupi hipah lo a, aneu khempeuh zong simmawhpah ding hilo hi. A tup leh angim uh bang hi-a, bang dan a nasem uh hiam, cih mipita dingin thupi ka sazaw hi. Kawl kumpite danin amin lian mahmah athu hoih mahmah, ngahkhitteh lah bangmah semlo, akik ah cih tawh mipite khemzel eigilpi ading bek khual, om phiuphiau cih pen Christian ngeina genloh Christian upna I gam I lei ah hong tunma I pu I pate in sing le suang ana biak hunlai ua, a ngeina a tatdan, a tawndan uh tawh zong na ki tuaklolai hi.\n6. Sih vaitawh kisai: Sih khit thu tawh kisai pen Christian upna thu hong tun mapek, dawi le kau ana thoihlai hunin zong I pu I pa te’n na zek’sak mahmah uh hi. Khual gamlapi ah asi aom leh zong a luanghawm a puak theihkeiphial uh leh aguh atang nakhawm teuhteuh uha, naki puatangtang uh hi. Inn a tun uh ciangin hun bawl in anei te’n gango in minsial in, thaulon ziahziah uha, leisung mah ah naki phum uh hi. Tuikiate leh gamsite zong aluang sukzon tozon in na kila tangtang’ uh hi. Kamsiat thu tawh aluang aki muzolote a Mual ding ki bawlsak in lei-ah kiphutlai hi. Ei Christian te up le zuih Lai Siangtho sung I et ciangin misite lei-ah na kiphum tangtang uh hi. Sihkhit cianga pumpi haltum pen dawibiate, milim biate zatdan ngeina ahi hi. Tua ban-ah ei Zomite pen mi namdangte tawh I ngeina aki lamdanna khat in siluang tungtang ahi hi. Eite pen Pasian thu um vive I hih manin a Pasian deih bangin a dahte tawh a dahkhawm I hi hi. Si gal a I va paina I hun le I sumte supna in ki tuatlo zong ki ngaihsunlo hi. Tuamah bangin leitung piancil a kipan tuni ciang tua nu/pa gal a kapai na hangin zawnlawh ing, aci kuamah omnailo hi. Zong omngeilo ding hihang. Si gal a I paina, kuasah I neihna I ki itna lahna leh hong dahpihte hong gimpih hong tawlpihte agil uh kialding a danguh takiding cih khualna a I zat hizaw hi. I neihkei leh leitawngliang a kuasah kensak ding leh zong ki mawhsakding hilo lel hi.\nPu. Col. Khen Za Moong deihna leh I zo ngeina tampi tak ki lamdangta a, Zo ngeina pawlkhat pen Kawlte leh minam dangte ngeina sungah thunleng manhai sunga tuisapi thunleng tua manhai kitam gawpin a tuizong kuamah in dawnthei tuanlo ding hi. Kawl ngeina pawlkhat zong Zo ngeina sungah thunleng tuatawh ki bangding hi. Col. Khen Za Moong in ka sih ciangin News paper ah hong kisuaksak henla tua pan a theikhateng kaluang halna ah hong pai lel hen, ci hi. News Paper ah suahkhitteh paipan ding deih ahih mawk leh ama thu mangleng tuipi gal pan leh khuaveng kim leh pamte sidelh tam hetlo dinga, a pupi U Ne Win sih mah tawh sigal ki lamdanglo ding hi. Misi halna vuikhu diik bel natna hoihlo neita ding bangin lauhuai ban-ah a damlaita dingin zong natna hoihlo ki ngahthei kici hi. Misi halna khu diknuamte bel paitheih veve hi.\nMinam it I cihte a minamte lak uah ahih theihtawp in ki hel uh hi.\nMinam it I cihte in apau alai, a ngeina it in atu a tate hilh in pantah uh hi.\nMinam it I cihte in a gam a leitang it-in min le za tawh kheklo uha, tuate nusiangam, sumngamzawlai uh hi.\nMinam it I cihte in agam alei leh a minam angeina, neu muhlo zahpihlo in puah in ahoihte kemcing uh hi.\nMinam it I cihte in a minamte lak uah aki helman kei phialzong in thu le la sum le pai tha le ngak ahih theihzah uh itsit hetlo in piakhia zangkhia, zekkhia, semkhia uh hi.\nMinam it I cih te in amau pau amau lai mah tawh Pasian phatnuam thu ngennuam, thu gennuam in zong thupisa uh hi.\nPrevious: Teaching Method vs Learning Method\nNext: Open Talk on Literacy facing Zomi Youth Today\nLungdam pihna le angtang pihna


url: =A Kawm Zeisu (Jesus The Borrrower) ~ Khaineu Hatlang :: ZOMI DAILY\nposted on 2 December 2016 at 7:00 am Lomkholna: Article, Biakna, KhaineuHatlangh\nKhat veivei leitung ii nun sungin bangmah nei kisa lo, daipaam, pangpa, thanem in ki om thei aa lungkia in a khateem mi tampi om thei hi hang. Mite bangin neih le lam ki cing nei lo in leitawi, nektawm zong iin akpi bangin ki nungta to zel hi. Hih bang nuntakna tawh a khangkhia Zomi te’ aa dingin tuni in lungdamthu kong puak nuam hi.\nMatthew 6:33-34 “Thudang khempeuh sangin Pasian’ ukna leh ama deihna na zuih theihna ding uh thupi ngaihsut masazaw un. Tua hi leh hih na kisapna dangte khempeuh uh zong hong piathuah veve ding hi. Tua ahih manin zing ciang huna ding ma lungkham masa kei un. Zing ciang thu ding ama thu-in omsak lel un. Tuni thu pen tuni thu mah tawh beisak un la, lungkham ding behlap se kei un. ”\nTopa Zeisu leitung ah hong nuntak lai in limlahna (examples) tampi tak tawh ong nungta aa lungmuanna leh lam-etna ii ngah theihna dingin amahmah ei aa’ dingin hong nunta hi.\nZeisu in bang nei hiam? Bangci bangin leitung ah hong nungta hiam?\n1. Zeisu hong suah dingin a om na ding mun neilo ahih manin, Mary gil ong kawm iin (naupaai) mihing hihna tawh leitung nuntakna hong la hi.\n2. Zeisu hong suah ding ciangin suahna inn le mun neilo ahih manin Bawngbuk hong kawm iin leitung mihing nuntakna leitung khuavak hong mu khia hi.\n3. Zeisu Bethlehem pan in Egypt gam ah gaal tai dingin a nu le pa tawh ong pai lai iin neih dang bangmah nei lo aa mipil te’ itpiak (gift) teng mah tawh ong ki naamtaak in leitung nuntakna ah hong khangkhia hi.\n4. Zeisu lungdamna thu tangko dingin hong ki pat ciangin nungzui le mi kua mah nei hetlo ahih manin Tuipi gei aa ngabeng te hong zawntawm pak lel aa nasep hong ki pan khia hi.\n5. Zeisu thugenna ding leh khualzinna dingin bang mah neilo sawnsawn a hih manin Gunkuang ong kawm iin Pasian’ nasep hong ki pan khia hi.\n6. Zeisu leh Peter te siah (tax) pia dingin a ki nget ciangin sum nei hetlo uh ahih manin ngasa sungpan in sum ongla tawm iin siah hong pia uhhi.\n7. Zeisu in zintunna ding leh annekna ding mun nei khollo hi mai ve….Mary, Martha leh Lazarus te’ inn ah hong zintung iin anne aa nasep hong zom to zel hi.\n8. Zeisu in a thungai mipi te it mahmah aa, a gil kial laitak un anvak nuam mahmah ta leh bangmah neilo mawk ahih manin naupangno khat ii ngasa tawn 2leh moh lum 5 tawh mipi\nte an hong vaak hi.\n9. Zeisu minthanna tawh Jerusalem hong lut ding ciang na ngawn in zong a tuanna ding laa, sakol nei lo a hih manin mi’ aa a kawm dingin nungzui te nih sawl aa tua laa tawh Jerusalem hong lut hi.\n10. Zeisu in a tawpna nitak-an (The Last Supper) hong nek dingciang in zong annekna ding inndei (room) neilo ahih manin midang aa mah hong kawm zel aa tua teng ah nungzui te tawh paisan pawi hong ne uhhi.\n11. Zeisu hong sih ding ciangin Singlamteh amah kia in pua zolo a hih manin Simon a ki ci mipa’ huhna tawh Calvary mual hong tung zo hi.\n12. Zeisu ei te’ aa dingin hong si aa, a ki vui na dingin hann (tomb) na ngawn nei lo ahih manin Joseph hann hong kawm aa tua teng ah hong ki vui ta zen hi.\nTua ahih manin Zeisu in zingciang aa ding lunghi mawh kei un, A Gam leh A Dikna zong masa ung hong cih mah bangin Amah muang ngeungau mawk leng……..Zeisu in na nuntak zia, leitung nunzia ong telllua hi. Amah mah hong nungta hi ven… Amah muang ngam lel in.\nPrevious: India Supreme Court in Film Screening ma in India gam lapi sak saknading thupia ~ TK Lian\nNext: Vondeih Kep Ding – 80 (Dimno’ Pa)\nGlobal ZOMUS Khawmpi & Sialsawm Concert ah cialna leh sapna\nThuthak tomkim ~ The Tedim Post (02 July)\nJunk Food atamnek pasalte bawtui cidamlo\nDr. Chin Do Kham kiangpan kangah khanlawhna – Part 1


url: =1. Januari 1994 - 1:00\nБюллетень № 5, декабрь 1993 - январь 1994\n1. Januari 1993 - 1:00\nБюллетень № 4, ноябрь 1993\nБюллетень №3, сентябрь-октябрь 1993\nБюллетень № 2, август 1993\n1. Januari 1990 - 1:00


url: =Misisate’ kivuina KHAN leh HAN (kei’ theihna ciang) :: ZOMI DAILY\nMisisate’ kivuina KHAN leh HAN (kei’ theihna ciang)\nposted on 16 April 2018 at 5:04 pm Lomkholna: LengtongPauno, News, Zomi\nPasian thu hongtun’ma Dawibia(Lawki) hunlai in, misi vuina Khan pen, khuanawl khuapaam khuagal mualah kibawl ahihmanin, Khanmual kici hi.\nKei neulai ciangciangin zong omlai a, abeh behin, guahtui atukloh nading hi in um ing. Buk kilam a siluang tampi aki sial theiding singkuang golpi khat aki khaangsa in buk sungah kikoih hi. Adiakdiakin gamui te in, siluang nethei uh ahihmanin, asaangah akuang kikhaanga, limphatakin asiin tawh kisiin hi.\nAhi zongin beh sungah misi kizom mawk leh, akuangsung dimleet ahihmanin hoihtak in kisiinkik thei nawnlo theizel a, siluang kidawk lelathei hi. Amuatsiangkhin siluangte’ alu aguhte kilakhia zela, khankuangnuai leibeeltak sungte ah kikoih hi.\nKo’ khua bangah Samte beh te in misi guh koih nading atuamin leikhuuk bawl uha, ka neulai in Samte te’ luguh endingin kapai zel a, luguh hawm tampi in zong hong nuihsan ngeiingaii danin ka ngaihsun hi.\nLeilak pana akikhaangkuang acihna hidingin ka um a, akuang zong ”Khankuang” kici a, amun zong ”Khan” kici hi. Atamzaw mualbawktung hi a, ”Khanmual” kici pah hi.\nKo’ khua Tuithang bangah, kapa Pu Zel Khua Kai in hausa( Circle Chairman) hongsep ciangin, amahpen Tuiphum (ABM) biakna pawlpimi ahihmanin, siluang leisunga kiphum’ hong pankhia ahi hi.\nApualam leitungah kikhaang nawnlo a, leisungah iki phumcianga Khan kici nawnlo a Han(Hankuang) akici hidingin ka ngaihsun hi.\nKei’ ngaihsutna hi.\nPrevious: Zomi te leh Naingngaanzee (Zomis and Politics) ~ Pu Pau Za Mung\nNext: Lamdang kasak thukhat ~ Lian Tuang\nLungsim hoihte ading thupha om ~ Dong Mung\nTurkey te vanleng Kyrgyzstan ah kia, mi 32 kiim si ~ TK Lian\nKlang Hospital ah siavuan leh zato nasem akigawm in mi 76 te’n an nekhial, Food Poisoning\nSingapore nupakopkhat apasal in avan laih ahih manin akiteenna kiphiatsak


url: =Vondeih Kep Ding – 157 (Pau Khan Kap) :: ZOMI DAILY\nposted on 19 July 2019 at 12:31 pm Lomkholna: Article, Paukhankap\nTawngno, Tunung lawmte zui-in Hakha ka vapai lai ka giahna uh Hotel ah ka room zom uh a saap pa’n zankim dong mahmah Phone kiho in hong ku baba mawk in kua mah ihmu thei lo hi ung. Hotel cih hangin mundang a te bang lo-in sing vive tawh kilam hi. Naupangno lah hi nawn lo-a, bang ci dan hi zawzen ahi tam, ka ci simsim hi.\nHotel cih khit nungah ei inn dan hilo-in lup hun khit ah phone i kiho leh zong kua ma zak loh ding, a dam thei penpen in kiho ding hi hang. Mihonpi omna ah zong tua bangmah in phone ho ding hi hang. Khat peuh sam in ku vava cih bang, ahi kei leh nui baba cih bang zong hong etlawm het lo hi.\nLup khit ciangin phone hong kisap zenzen leh zong inn pua lam kihem in, tua pan phone sang pan leng i lawmte kua mah kiphawng nawn lo pah hi.\nInnmai pazat ah lam khak in tu, lum, kiho, lasa cih bangin zong om huai lo hi. Hong kihawl khiat pah sam loh hangin kua mah na nuam het lo ding hi.\nInnkhante ap kik ciang zong ahi thei zah in a hoih pen in koihsak kik huai hi. Ninbung bang liangin i nusia zongin amau bel na puah veve sam ding uh hi. Ahi zongin ei bang ci bang mi cih kithei in hong maizum huai ding hi.\nAnnekna mun ah mi a kigualh leh amau nungah kigual ding hi hang. Zekai in a mailum ut cih bang peuhmah ganhing lungsim tawh kibang sa mai ing!\nNang ngaihsutdan hong gen kik dih ve! Hong it, Na Pa\nPrevious: Khakhat aphapan naungekno zu kamkhat kitulhkha in sihlawh\nNext: ZAM Thupuak :: 21 Jul 2019 (UN kalsuanzia azom)


url: =Kumthak le Ni suakthak ~ Don Ngaih Lian :: ZOMI DAILY\nposted on 4 January 2015 at 5:54 pm Lomkholna: Article\n1993 kum bul kipat in ‘Piancilna’pan-in Lai Siangtho sim ka kipankik hi. Piancilna ka simsimna sung pan ka lungsim ong la mahmah Lai Siangtho mun nih ka mukha hi. Tuate pen Piancil 19:23 “tua lai-ah ni suak khin ta hi,” cih le Piancil 32:31 “Peniel a kantan laitakin ni hong suak hi,” cihte a hi hi. ‘Piancilna’ ah nisuak dang ka zonzon hangin ka mu kha nawn kei hi. A masa nisuahna thu tawh kisai pen Sodom leh Gomorrah khuapite kaattumna hi-in, a dang khat pen Jacob khe baina tawh kisai ahi hi.\nA masa zaw nisuahna pen mikang Lai Siangtho (KJV) ah “the sun was risen upon the earth,” le Jacob khe baina pen “the sun rose upon him” na kici hi. Lot le a innkuan pihte Zoar khua ah a lut uh ciangin “leitung ah nitaang hi” ci-in, Jacob a khebai kawm-in Penial a kantan ciangin ama tungah nitang hi.\nTopa Pasian in Sodom leh Gomorrah khuapite a siat ding thu Abraham kiangah gen khol hi. Abraham in ahih theih zahin Pasian tungah thumthumsak hi. A tawpna ah hih khuapite kihal veve hi. Bang hanghiam cih leh Pasian a-um mi siangtho sawm om zo lo hi. Tua khuapite nih a kihal ciangin a kiangah om khuaneute zong a kangmang ding hi ta hi. Zoar khuaneu zong kihel hi.\nLot nawh tai zo nawn lo ahih manin hih khua-ah ong lutsak in, ci-in ngen hi. Pasian thu-um mi innkuan khat tua Zoar khua ah a lut ciangin Pasian in tua khua hal nawn lo hi. Zoar khuamite in tua ni-in nisuak a mu ding uh hi nawn lo hi. Tua ahih manin tua ni a nisuak pen Zoar khuamite a ding ahi hi. Lot lungkia lo a, a cih teiteina hang ahi hi.\nJacob a mah bek a om hun zan hun-in zan thapai Topa tawh kibuan hi. “Zan hun ih cih pen haksat hun hi. A kibuan tegel zong kuhkal mahmah uh hi. Ih nuntak hunsung khempeuh Pasian in ong buan nuam den hi. Haksatna tampi a nawkte zattaak pan hi, Topa in Jacob lawng hi, Pasian a zo pa pen Jacob ahi hi. Topa in a min laihsak hi (Is 62:2). Topa in a lawn lam Jacob in thei hi.\nPasian’ khutma a tungah om hi. Pasian in a lawn lam zong mite theih ding deih hi. Jacob a khe bai hi. A bai lo mi zattaak lo, zuihtaak lo hi. Khelang khat bek tawh na mahmah ding hi na-pi Jacob in khah tuan lo hi. Khah lo ahih manin Pasian buai zo ta hi. Jacob cihtakna in a nuntakna ki khel sak hi. Kilamdang sak hi. Khe baina pen seel theih loh hi. Pasian pen Jacob’Pasian ahih ding maizum lo hi. Pasian in tua mun-ah Jacob thupha pia hi.\nThupha ih cih pen van leh nate hi lo in, amah Pasian mahmah ahi hi,” (Baikawm makai by JM paupu). Tua ni nisuak pen Jacob adingin Pasian in atuam vilvel (special) in a bawl kici thei hi. Zan khat a lungkiat lohna, a cihtak manin tu ni dongin a thupha kizom suak hi.\n2014 kumthak ong tung hi ta hi. Lot innkuante bangin ni suakthak ah midangte ading thupha nisuaksak ni. Jacob bangin ei mah le i innkuante adingin thupha hi ciat ni. Ei le i innkuan sungah nitangsak ciat ni. Don Ngaih Lian\nPrevious: Zomi A’ding Ka Deihsakna\nNext: Pu Zo icih Kuam Hiam?


url: =Rev. Mang Ngaih cin's Page - Zomi Community Network\nKoilai takah piang/suak na hi hiam?\nSuangphei, Tedim Township, Chin State, Myanmar.\nYouth secretary of Heilei Baptist Association and Church Pastor of SBC.\nZOCIA Website bang?\nGlobal Zomi Alliance tomkaihna bang hiam?


url: =Zaa khang nai lo deuh se :: ZOMI DAILY\nposted on 2 June 2018 at 9:09 pm Lomkholna: News, Siamsin\nA sep zawh kum 8 bang a pha Siavuan zakhang nuam mahmah khat om hi. Cina peuhpeuh zong bawl thei lel aa si sak liang ngei sam lo hi. Kum 8 bang siavuan mangpi te khut nuai ah nasem khin ta ahih manin za khan ding hong ut mahmah hi.\nNi khat siavuan pipa kiangah za hong khang sak ta ve ci in va ngen hi. Siavuan pipa in na sepzawh kum bangzah pha aa nasiam mah hiam? ci in dong hi. Siavuan nopa in zong kasep zawh kum 8 hi, ci na namkim zong bawlthei ingh ci hi.\nSiavuan pipa in tua a hihleh hoih hi. Bang natna lam bawl siam penpen na hi hiam? Koi mun san ah sem nuampen na hi hiam? ci leuleu hi. Siavuan no pa in zong nong koihna peuhpeuh ah sem ning. A om bangbang lungdam tak in sem ning. Ka zaa hong khangsak in ci in thum hi.\nSiavuan pipa in khasiat maitak tawh tuami pa en kawmsa in “sorry…ko kum 30 bang a sem khinsa te zong in kasiam ki cian na pen uh na ngawn haksa sa lai ungh. Nangh kum 8 bek tawh na khempeuh sepsawm maw. Siamna kician (ထူးခ်ြန္မႈ) na neih taktak ciang hong pai kik mai in” ci in ciahsak hi.\nLeitung ah na khempeuh kisem thei napi siam ki cian i neih lohna in hong nguallel sak hi. Na nam 100 sep theih sangin nam khat ah siam mahmah ding han ciam leng ih zaa hong khang ding hi. lh sum lut hongkhang ding hi. l khangto ding hi. Siamsin Library\nPrevious: ZAM Thupuak :: 03 Jun 18 (Palai kiteelna & Kumcin sapna)\nNext: Meeting i cih ciang in


url: =Tulaai Leitung Thuthang Tuamtuam Updates June 23, 2015 :: ZOMI DAILY\nposted on 24 June 2015 at 9:46 am Lomkholna: Khawmpau, Myanmar, News, World, Zomi\n· Pakisatan gam Sindh Province sung leh Karachi khuapi te ah khualum lua mahmah ahihman in June21- 23, 2015 nithum sung misi 700 vaalta hi ci in Cidamna lam Ministry ten taangkokhia uhhi. Alumna peen 113.F tabang hiden ahihman in Uhaam zaw deuh leh mizawng air-condition neizolo ten thuaklah mahmah uh cihi. BBC\n· North Korea gamte mihing bawlsiatdan encik ding in UN- United Nations te in Human Rights tawh kisai Zumpi khat South Korea gam Seoul khuapi ah June 23, 2015 ni in hongkhiata uhhi. Hih thu hang in North Korea leikha Maangpi Kim Jong Un ihmutheilo khanglo zel in ngaihsunsun tading in kilam en hi. North Korea gamten Thongsung ah mi 120,000 kiim gawhding in akhoi laaitak uh ahihi. CNN\n· US leh Sen te in gamnih kikaal bitnading lam leh sum le paai lam tawh kisai thukikupna June 22, 2015 ni in Washington DC khuapi ah neikhawm uha, June 23, 2015 ni zomto suakding uhhi. Hih kihona ah US Secretary of State John Kerry leh Finance Secretary Jacob Lew US lampan kihel a, Sen gamlam pan ahihleh Vice President Premier Wang Yang leh State Councilor Yang Jiechi te kihelding uhhi. Hih kihona peen US leh Sente ading athupi mahmah ta kihona zong ahihi.VOA\n· Russia te kiphatsakna tawh kisai NATO kipawlna khawmpi kahding in US Secretary of Defense Ash Carter Germany gam Berlin khuapi June 22,2015 ni in tung a, Cold War ah ikileh nuamkei Russia te akhialkei naak leh ahizong in NATO pawlluut gamkhat peuhpeuh Russia ten ongkhut khialh ngeingei leh pawlpi mi te huutkuulding ahihman in Russia tawh gaal apianloh phamawh ci in gengiap hi. June 23, 2015 Brussels khuapi ah NATO khawmpi kahding in paisuak hi.BBC\n· Nigeria gam Maiduguri khuapi sung mitam mahmah na khualaaizang Biak Inn maaikhat ah June 22,2015 ni in Nu ngakno nih amau le amau bomb tawh kipuakkhamsak uha mi 40 si in tamkhop khat liam uhhi.VOA\n· US Secretary of Defense Ash Carter June 23, 2015 ni Estonian gam I khuapi Tallinn khuapi tungta a, NATO gaalkaap Maangpi te khawmpi ah US ten Russia gamten Ukraine gam anawknawkna pan huutzawhna ding in Bulgaria,Estonia,Latvia,Lithuania,Poland leh Romania gamte Tank thaupi 250 leh adang gaalvan hoih nono te koihphei zihziah ding cihthu asun leh Europe gam atamzaw in thukim pahziziah ahihman in Russia te haamdaaipah lian uhhi.BBC\n· US gam sung ah Vanzuakna alianpeen Wal-Mart leh Online Vanzuakna Amazon te in Confederate Flag kici US Civil War hunlaai a Mivom te sila a akhawi nuam vauvau Anuailam State 11 te Dialkhai zuaknawnlo ding in thukim uhhi. Hih peen Nung North Carolina state a mivom 9 athatpa in hih Dialkhai tawikawm in man nakizaih in mivom te limlim sila hi mudah ing cihthu gen ahihman in mipi in hih dialkhai abeimang nading lungphona tuni dong aneihna hang ahihi.BBC\n· Thailand gam te in Human Rights Watch te tawsawnna hang in igamsung vuah gamkhat le khat I phalna omlopi a mipuasim Puaisa 56 kaman khia ta uha adang mi 60 zong matding in kazongzong uhhi ci in June 23, 2015 ni in taangkokhia uhhi. Hih bang hileh leilam tawh Malaysia paina hamsa tektek ding ahihman in Zomi te ading in hoih khollo zaw in ngaihsun ingh.VOA\n· Facebook pupi lah ahi US Billionaire lah ahi Mark Zuckerberg leh a Angkawi Priscilla Chan te in US gamsung ah mundang pan a tung gaalbeel laaidal neilo ten College sangte ah pilna asintheih nading un aneihsa uh sum $5 million kapiakhia ding a atamzaw San Francisco Bay Area aten zangding ci in June 23, 2015 ni in taankokhia hi.CNN\nPrevious: ZCMF USA Conference – Tulsa 2015 Update\nNext: Zomi Christian Ministers Fellowship of USA Inc.\nZokam International Version Tedim ah honna kineiding\nTembaw hawlpa ~ NK Khanno\nLebanon gam aom Hotel khatah thautawi khatin mi 3 kaplum\nNa Min akigelh kha hiam?\nNew York meikatna hangin naupang 7 si, 2 gimmahmah\nSuahkhit ciangh nuntakna pumpi, Sihkhit ciangh nuntakna kha\nUS gamsung ah mawtaw Accident i tuahkhak ciang theihding thu\nYangon khuasung atai YBS Bus sungah Passenger khat asisa in kimu\nKamsia – Kampha cih kammal koi munah zangding? ~ Awn Za Pau


url: =MLS Seattle Sounders FC Adidas Winter Knit Tassel Scarf NEW! – Footballer\nMLS Seattle Sounders FC Adidas Winter Knit Tassel Scarf NEW!\nTennessee Titans Full Color Freezer Mug NFL football mugs beer mugs FOOTBALL MUG\nDynamo Kyiv Kiev Ukraine Football Club Blue/White Scarf 130×17 cm / 51”x7” NEW


url: =MY STORY- The Rebel: TANGNUAM KHUAMI I CIH CIANGIN\nTANGNUAM KHUAMI I CIH CIANGIN\n~Kapsianthang [s/o Jamkhosuan, Hausa veng. Tangval kizen leh biakna ngaihsak mahmah ahi a, YWAM ah training lel ahi]\nKhaw sunga piang /khawsa citciat hikei tase leh ‘Tangnuam te’ kici kammal a zak ciang in a koilai hiam khat ana kivut vil vel thei mite genna hi.\nTang kitawi lit let, gaal kidon etlawm mual nih leh haanmual zaang, suahlam ah Lanva leh Thingkangphai, Tumlam BSF camp leh Mission compound, Mallam ah Pangzawl, Simlamah Gangpimual leh Mualkoi in gawl bang a um dim diam na, gamnuam leitang a teeng ‘mithupi te’ genna hi.\nDamtui lim lian ngalhat Tuinu lui luanna, ciim kilkel dum dii diai zaitha tawlnem saklui khukpi leh singta leel phak loh tongteh zatam nuai a siktui phuul handpump damtui ning bang a dawn mi zatamte genna hi.\nKawlluai gam, Routhanglian gam, Dimta’ mual, Haipi bul, Zawngtahphai, Leipi zaau, Hathoih gam, Taatlui cihte bang hi a, koimun ah om hiam cih kuamah hilh a kul sese lo mite genna hi.\nTuibuang lei siat siat manin a lungkham khawm, tuinek haksat manin a lungkham khawm, khosung lampi buannawi luat man in khedap tung ah polythene a bulh khawm nainai mite genna hi.\nTangnuam mite pen…\nkuama hong zatpih theihloh kammal hoih nono aneite ihi hi: Tazensam, iau, gawp ngii ngei, chiru, ignou(va va va), igpi (hurrr), igla, mawk mahmah, ong hi mawk mah ei, ek mai sam! cihte banah kisapdan : Maichock, chaibok, lainok etc etc. a tuam neih vilvel te ihi hi.\nKithutuahna leh phattuam ngaihna a mi’ tung a leng NGEI te ihi hi. Tangnuam mi kici peuh mah Pu Mangpu leh Pu Thangmoi kua hi a, a talent uh bang hiam cih a theih kei leh Tangnuam mi hi taak lo hi.\nI field kiim teng ah tu dim lii liai in ‘Tolnamen’ om ciang in fei fiit, suk fiit, to fiit, a ci khawm zai zai te ihi hi. Guah zuk ciang a dau neilo te ihi sese a, zoh kei sim leh hehpan cihte goutan a neite ihi sese sawnsawn hi.\nZomite vaphual tawh ki ciamteh a, eikhawte pen ‘GILO’ cih kammal tawh mihing ciapteh NGEI te ihi hi. Nungak nangawn hong kiheel ngam lohna khua ihi ngei hi.\nBiakna tawh i khawsung lawk zo hetlo napi in Raising day/ function khat i neih ciangin khawzaang in i so ziah ziah thei zel hi. Ciamnuih leh la khel nono sathei i tamse hi.\nAneu a lian kizaahtak khuk omlo in kiciamnuih phil phel theite ngen ihi hi. Hausa ngaina leh zahtaksiam phadiak khua te ihi zel hi.\nPasian in a hut vinven, galte’ khut tawh inn khat zong a sia lo, huihsia natsia hi leeng in a nawkloh, mihai sahai, mittaw liangvai omlohna Pasian’ kep bik bek mite ihi hi.\nHong tung ding hun ah thupha/vualzawlna nak ngahlua kisa in, mite’ lak ah angtang takin\n“Tangnuam te kahi”cih khiat kal a ngaklah zezen ding mite ihi hi. Tangnuam te ihih lam hong kitheih ciangin zahtaakna leh lauhguukna tawh maivil kawmin hong ki hopih ta ding hi.\nNA UP NAKLEH PASIAN VANGLIATNA NA MU DING HI - Johan 11:40\n© Kapsianthang & 62nd Anniversary Tangnuam Souvenir Board\nPosted by Kamzalian Tomging at 19:33


url: =Kawlte Helicopter Khat Suakkhial Mi 3 Thi ~ Thu Tatuam (Siyin News)\nKawlte Helicopter Khat Suakkhial Mi 3 Thi\nTuesday, June 14, 2016 Kawl Ngam Thu 2 comments\nKawlte ngal sung zak MI-2 helicopter khat June 14,2016 ni Bago division, Daik-Oo , township sungah taak in, kawl ngalkap major khat, captain khat le sergent khat thilaw uh hi.\nVanleang sia Meih Thi Lar , Taungngu le Yangon Hmawbi kilaklaw zak hi aa, Tanintarri Division Myeik khua ah pua sawm uh hi.\nMeihthilar ah zongh aset pheltham dan in kison aa, Taungu ah sathau athun zawk ciang, Hmawbi zot sawm in zingsang nai 11:00 pawl in ding ci hi.\nSrc: Ko Zaw Shinn\nUnknown June 18, 2016 at 7:59 AM


url: =Minam leh gam khantoh nang: Banghang pilna, siamna kisam ~ CS Dal :: ZOMI DAILY\nposted on 29 June 2014 at 9:45 am Lomkholna: Article, CSDal, Education, Politics\nAbeisa hun lai in, siamsinna thupi bawllo lua kisa – education budget ding na leng zong 2-3% bek ki zang hi. Tua budget sung na leng pan in, guuk nekna tuamtuam leh makai te zattawm ding tuamtuam te hang in, sang laisin na ding leh sangnaupang te khantoh na ding in a gina in bangmah kizang lohi.\nGam min Education (% budget vekpi) GDP per capita (US$)\nSingapore 20% (rounding) 52,052\nMalaysia 21% 10,432\nThailand 21% 5,480\nBurma 6% 380 (approximated)\nA tung a budget en le hang, kuagam te in pilna thupi sak, thupi saklo cih kilang mahmah hi. A thupi sak gamte mah hong khangto zaw pah in, mimal khat in a khasum ngah zong hong tamzaw in hauzaw pah hi. Singapore, Malaysia leh Thailand te in a budget khempeuh lak pan 20% val vive pen education ah zang ciat uh a, siamsinna thupi bawl mahmah uhhi. Singapore pen tuni in education lam ah leitung in a ki zahtak mahmah a hihi.\nMipil misiam zong tam mahmah a, hauhna, khantohna leh ki-ukna te zong hoih zaw pah hi. Tua mah bang in Malaysia te zong siamsinna lam a khantohna a hanciam san mahmah laitak hi a, hong tung ding kum 15 sung in world-class education a piakzawh na ding ngimna nasia takin nei uhhi. Malaysia gam makai pipa in a gen na ah “mihing nuntak na khat peuhpeuh pen pilna siamna tawh a kithuah khop kei leh a sawtlo in maimang thei ding hi” ci in, thupi takin genhi. Tuamah bang in, Thai te zong ahi ciang khat in khantohna leh hauhna nei uhhi.\nKawlgam hi ta leh, Zogam hita leh khangtoh na ding leh mailam asau pi a ding in, pilna, siamsinna kisam pha mahmah lai hi. Sepding bawlding tampi om lai a hih man in, a thak in thapia in panpih ding kisam mahmah lai hi. (a ban zop lai ding) by C.S. Dal (Policy Analyst, Department for Education, British Government)\nPrevious: Snake River (Gul Gunpi) The Wonder of Idaho ~ Andrew Khai\nNext: A nasialua Guampi Grand Canyon leh a dangte


url: =12 in Macpherson / Potong Pasir | Toys & Games | Gumtree Classifieds Singapore\n"12" in Toys & Games in Macpherson / Potong Pasir\nAlert Filters: Toys & Games in East (Keyword:"12")\nExternal Dimension: L2.6m x W1.47m x H0.83mAll accessories included (cue ball set, 4 cue sticks (2 need to replace tip, rest stick, chalk, brush, table cover )Seldom used and need to clear space.Standard pool table and slateFelts on table top & side cushion are in good condition.Collection: Tee Yih Jia Food BuildingBtw Upper Paya Lebar Road and MacPherson RoadSelf- collection. Pls arrange own tran ...\n6 Original Rainbow Loom packs. Each cost $6.90 as shown on the package (see photo).Not used at all.Selling each at $2. Total $12.Giving the accessories (please see photo) for free when purchase the 6 packs of Rainbow Loom.Self collection at Blk 109 Bukit Purmei Road outside 7-Eleven store.\nGet a daily alert with: Toys & Games in East (Keyword:"12")


url: =Esther 1 - Tedim Laisiangtho\tSelect Bible\nMyanmar Bible Judson\nCaseSensitive Match ALL words\nMatch ALL words in a chapter\nSearch entire Bible Limit search to\nApocalyptic BooksBooks of MosesEpistlesGospelsHistorical BooksMajor ProphetsMinor ProphetsNew TestamentOld TestamentPauline EpistlesWisdom Books\nSingle Passage Lookup: 1 4:6, genesis 7:6, piancilna 1:3, proverbs 21:1-5\nMulti Passage Lookup: genesis 7:6;proverbs 21:1\nMulti Passage Lookup with Book name: Proverbs 3:1-5 Thuciam Lui\nPiancilna Paikhiatna Siampi Laibu Gamlak Vakna Thu Hilhkikna Joshua Thukhente Ruth Samuel Masa Samuel Nihna Kumpi Masate Kumpi Nihnate Khang Tangthu Masa Khang Tangthu Nihna Ezra Nehemiah Esther Job Late Paunak Thuhilhna Solomon La Isaiah Jeremiah Kah La Ezekiel Daniel Hosea Joel Amos Obadiah Jonah Mikah Nahum Habakkuk Zefaniah Haggai Zekhariah Malakhi Thuciam Thak\nMatthai Marka Luka Johan Sawltak Tangthu Rom Laikhak Korin Masa Korin Nihna Galati Efesa Filippi Kolose Thesalonika Masa Thesalonika Nihna Timoti Masa Timoti Nihna Titus Filemon Hebru James Peter Masa Peter Nihna Johan Masa Johan Nihna Johan Thumna Jude Maangmuhna\nTedim Laisiangtho Esther 1\nHih lai-a kigelh thupiangte pen India gam panin Ethiopia gam dong, gamneu za khat sawmnihsagih a uk Ahasueras' hun lai-a piang thu ahi hi. 2\nHih hun laitakin kumpi khua ahi Susa khuapi sunga kumpi tokhom tungah amah tu hi.\nAma uk a kum thumna kumin ama nuai-a a uliante khempeuh leh a nasemte-a' dingin pawi khat bawlsak hi. Ama khutnuai-a om Persia leh Media galkapmangte leh ama nuai-a uliante leh ama nuai-ah gam a uksawnte a om laitakin,\nA kumpi gam hauhna leh ama thupi ziazuana ni tampi sung, ni za leh ni sawmgiat sung tak a lak hi. 5\nHih pawi hun a bei khit ciangin kumpi khua Susa khuapi sunga om milian mineu mi khempeuh-a' dingin kumpipa in pawi khat a bawl hi. Tua pawi pen kumpi inn huang sungah kibawl a, ni sagih sung kibawl hi. 6\nTua huang sungah suangkang khuamte kiphut a, khau malneu leh khau dupsan tawh ngun kualte-ah kikhihin a kikhai dalna puanpakte kikhungin, suangmanpha a san, a dum, a kang, leh a vom, a nam tuamtuamte kizangin a kizem suangphah kiphah tungah kham leh ngun kibawl lupnate kikoih hi.\nKham hai nam tuamtuamte tawh zu kihawm a, kumpipa' hauhna tawh kituakin deihdeihin zu kizang hi.\nTua lai-ah zu nekna zia pen kihah piak cih omlo hi; bang hang hiam cih leh mi khempeuh in amau' duh zahzah bek a neksakna ding uh kumpipa in a nuai-a a uliante thu pia hi.\nTua banah Kumpinu Vashti in zong numeite-a' dingin Kumpipa Ahasueras' innsung mahah pawi khat a bawl hi. 10\nA ni sagih ni, zunekna hangin a lung a nop ciangin kumpipa in ama na a sem innsungmang sagihte Mehuman, Biztha, Harbona, Bigtha, Abagtha, Zethar, leh Karkas-te sam a, mite leh uliante mai-ah Kumpinu Vashti a melhoihna a lahtheihna dingin a kumpi lukhu khusa-in ama kiangah a paipihna dingun a sawl hi; bang hang hiam cih leh tuanu a mel a hoih takpi mah ahi hi.\nAhih hangin Kumpinu Vashti in innsungmangte' thupuak kumpipa' sapna a nial hi. Hih a nialna thu-ah kumpipa heh mahmah a, a hehna hangin a sin so hi.\nTua ciangin kumpipa in upadi siam a mipilte thu dong hi. Bang hang hiam cih leh upadi leh biakna lam thutheite khempeuh thu dot pen kumpipa' zat ngei khat ahi hi. 14\nAma gei nai penah a tu mite pen Persia leh Media gam ulian sagihte ahi Karshena, Shethar, Admatha, Tarshish, Meres, Marsena, leh Memukan-te hi uh a, kumpipa kiangah a hawh thei, kumpi gamsungah ulian pente ahi uh hi.\n"Innsungmangte' tung tawnin keimah kumpi Ahasueras' thupiakna bangin Kumpinu Vashti gamtalo ahih manin Kumpinu Vashti tungah upadi tawh kizui-in bangci kihih ding ahi hiam?" a ci hi.\nTua ciangin kumpipa leh uliante' zakin Memukan in dawng a, "Kumpinu Vashti khial hi; kumpipa tung bek hiloin Kumpipa Ahasueras' ukna gamsung khempeuha om uliante leh mi khempeuh tungah zong a khial ahi hi.\nKumpinu' gamtatna thu numei dangte khempeuh in thei ding uh a, hih thu hangin numeite in a pasalte uh simmawh ding uh a, amaute in, 'Kumpipa Ahasueras in ama kiangah a pai dingin Kumpinu Vashti thu pia napi-in pailo hi,' ci ding uh hi.\nHih banga kumpinu' gamtatna thu a za Persia leh Media gam numei liante in kumpipa nuai-a uliante tungah tuni mahmahin hih thu gen ding uh a, kisimmawhna leh kizahtak lohna tampi piangsak ding hi.\nKumpipa in hoih na sak leh, kumpi thupiakna khat paisak in la, Kumpipa Ahasueras' mai-ah Vashti a kilakkik nawnlohna dingin a kikhelkik ngei nawnlo ding Persia mite leh Media mite' upadi sungah gelhsak in. Tua ciangin amah sangin a kilawmzaw numei khat ama za luahsak in. 20\nTua banga kumpipa' thupiakna thu kumpi gamsung khempeuhah a kizak ciangin numei khempeuh in a neu a lian amau' pasal ciat zahtak ding uh hi," a ci hi.\nKumpipa leh uliante in hih ngaihsutna hoihsa uh a, Memukan' gen bangin kumpipa a gamta hi.\nPasal khempeuh pen ama innsung ukpa ahihna ding leh ama kampau a kizuih kimna dingin kumpipa' ukna gam khempeuhah amau' lai ciat, leh mi khempeuh tungah amau' pau ciatin laikhakte kigelh hi. Parallelkjvyltjudsontedimnorsk\nKing James VersionYoung's Literal TranslationMyanmar Bible JudsonTedim LaisiangthoDet Norsk Bibelselskap


url: =70-1h kiss~A-level in eMablubini\nHi guys. My name is Diana. I LOVE what I do, and you will too (...) eMablubini\neMablubini Jasmine NEW NEW NEW GIRL HERE\neMablubini Sexy milf!PARTY GIRL 2 time hhour.gfe full service\ni'm independent woman with captivating eyes, silky hair & a soft sexy body with articulate conversation (...) eMablubini\ncall girl eMablubini, brothels eMablubini, hookers eMablubini, sluts eMablubini, whores eMablubini, gfe eMablubini, girlfriend experience eMablubini, fuck buddy eMablubini, hookups eMablubini, free sex eMablubini, sex meet eMablubini, nsa sex eMablubini, women looking for sex eMablubini, sex ladies eMablubini, sex workers eMablubini


url: =Penguin Heather Blazer in Blue Teal | REVOLVE\nUnfavorite Penguin Heather Blazer in Blue Teal in Blue Teal\nShare Heather Blazer in Blue Teal on Facebook (opens in a new window)\nShare Heather Blazer in Blue Teal on Twitter (opens in a new window)\nShare Heather Blazer in Blue Teal on Pinterest (opens in a new window)\nShare Heather Blazer in Blue Teal on Google (opens in a new window)\nShell: 85% poly , 15% rayon\nLining: 94% poly , 6% spandex\nSleeve Lining & Piping: 100% poly\nMulti front flap pockets\nBack slit detail\nInterior welt pockets with button closure\nRevolve Style No. PENG-MO134\nManufacturer Style No. OPJF3048 405\nHeather Blazer in Blue Teal\nx REVOLVE Muse Duster\nM-65 Defender W Parka\nCold Shoulder Blazer In Black\nSlate Jackets & Coats


url: =Malaysia Police te’n naupang guksawm om ci’n taangko ~ ZD :: ZOMI DAILY\nposted on 26 August 2016 at 11:29 am Lomkholna: Malaysia, News, Sawltak, World\nNung Tuesday (23 August) ni in Malaysia gamsung Kampung Datuk Keramat ah kum 10 aphapan sangnaupang numei khat kiguksawm (Kidnap) ahih manin, Malaysia Police te’n mipi kidopding taangko khia uhhi. Wangsa Maju Police te genkhiatna ah hihbang in mihing aguksawm (Kidnap) pen mi 4 hi uh a, tualak ah mi 2 tepen numei puan silh uh cihi.\nKum 10 bek aphapan numeino pen sanginnlam zuanin apai hi a, hih miguksawm te mawtaw Van akangkhat tungpan tuakhia in, numei kizep in akizem mi 2 agei ah paiphei uhhi. Tuakhit ciangin numeino pen thakhatthu in mawtaw sungah taalkaihsawm uh cihi.\nTua mi 2 te in numeino pen temta tawh ngim uh a, numeino zong kitomgawp in suihtawh tuattawh, amai uh tumphei in tuapan in hih miguksawm te a mawtaw uhtawh taimang ci’n Police te’n genkhia hi. Hihbang in naupang guksawm pen suntangpi mah hi a, Sekolah Rendah Agama Al Akram kici sanginn gei ah sun 1:30pm hunpawl ahihi.\nTuakhit ciangin numeino zong laulua in sanginn huangsung ah taimengmeng a, sangsia te kiangah agenkhit ciangin sangsia te’n Police Report bawlpah uhhi.\nTua miguksawm te zat mawtaw pen a Number ki ciamtehmanlo a, tuakiim ahzong CCTV omlo citciat ahih manin kikankhiapah zolo hi.\nTua sangsia te genna ah hihbangdan naupang guksawm pen August 05 ni inzong khatvei omngeikhin a, Police Report kibawl ngeikhin ci uhhi.\nTuahunlai in nuapang guksawm te pen mi 2 hi uh a, Motorcycle khattung ah tuangkhawm uh cihi. Sangnaupang kum 7 leh kum 10 apha tegel sanginn zuanin apai laitak sun 1:50pm hunpawl hi a, tua miguksawm te’n naupang aneuzaw pen akhutpan kaihsawm uhhi. Ahi zongin tua naupang awng in kitom a, tuakhit ciangin miguksawm te Motorcycle tawh taisuak uh cihi.\nHih Sekolah Rendah Agama Al Akram kici sanginn gei ah naupang kiguksawm pen tukhasung in 2 veibang piangkhin a, tudong kuamah kimanzo nailo hi. Ahi zongin palik te’n hihkiim ah Security tampi koihbeh uh cih kiza hi.\nMalaysia gamsung ah tunai naupang kigu cih thuthang tampi kizaza ahih manin patauhhuai mahmah hi. ZD Sawltak #zomidaily\nPrevious: US Ah Khuadakna ~ Pu Thangboi\nNext: Kawlpi ah Phone sai kiluh, teng 170 man kigu khia\nZomi & Education ~ Nicholas Pau\nPawlpi maw Laisiangtho? (The Church or the Bible?) ~ Peter Suumpi\nTualbiakna leh Sialsawm pawi ~ Thang Siangh


url: =27 Skookum Disney Princess Printing Coloring Pages 4th Grade Math Puzzles Kumon Days Games For 3 Free Decimal To Converter Geometry Triangle Problems — Ocsupfitness\n27 Skookum Disney Princess Printing Coloring Pages\nHome » Coloring Pages » 27 Skookum Disney Princess Printing Coloring Pages\n. Coloring Pages. March 22nd , 2020.\nGallery of Disney Princess Printing Coloring Pages\nTrending Articles Similar to Disney Princess Printing Coloring Pages\nOther Photos in Disney Princess Printing Coloring Pages\nTags :decimal to decimal convertermath games for grade 3 free4th grade math puzzlesbasic math in englishfree math paperseveryday math seriesgeometry triangle problemsintroduction to basic mathematicshomework tips\nRelated Posts to Disney Princess Printing Coloring Pages\nRate This : 27 Skookum Disney Princess Printing Coloring Pages\n32 out of 100 based on101 user ratings\nLeave Your Reply on Disney Princess Printing Coloring Pages\nmy your worksheet basic math in english 10th grade math test with answers private tuition rates everyday math series free math papers geometry triangle problems kumon classes reviews addition worksheets for ukg introduction to basic mathematics checkbook math worksheets


url: =Laigelh – Tedim Chin India\nTHU POST UUK LEH LAI LAMSANG A UUKTE ADINGIN A THEIH HUAI THU TOMNO\nLai lamsang bek hilo in web pages, laibu, la, television shows, email messages, interviews, articles, artworks (lim suai nasepna), mi’ thugen leh a tuamtuamte mi’ bawlsa, gensa, khui bawl/khumsa, saksa, gelhsa pen amau a bawlte […]\nTU LAI THUKHENNA LAM TAWH KISAI VAI – I JUDICIARY SYSTEM UH\nTU LAI THUKHENNA LAM TAWH KISAI VAI – I JUDICIARY SYSTEM UH Tulak/gamlak manawh in bawng khat patauh leh lau mahmah sa-in kam nak liang leh cilphuan kai nianua sa-in mei tal liangin hong tai […]\nL) BANGCI ZON’ DING?\nA HEH BAIH MAHMAH NAUPANGPA LEH SIKTUKILH THU\nA HEH BAIH MAHMAH NAUPANGPA LEH SIKTUKILH THU Ni dang lai-in a heh baih mahmah leh a phenphit mahmah a thuah naupang khat om hi. Nisim in thuneu nono hang tawh hehna ding zongin heh […]\nH. Pau Za Cin Vandawn a sun ding Babel tausang lamna panin leitungah pau le ham tuamtuam hong lengkhia hi. Pausuite in a muhna panun leitungah pau 10,000 val omin India sung bekbekah zong […]\nHIH THUTE NA LUNGNGAI NGEI HIAM ???\nHIH THUTE NA LUNGNGAI NGEI HIAM ??? Mi dangte huan sungah kiak leh ling po hi Ci-in na va gensiatsaksak den hangin, Nang’ huan sunga kiak leh lingte na bei tuam lo ding hi. Na […]


url: =Kawlgam kitelpi ding gal-etna ~ T. Sawmlian :: ZOMI DAILY\nposted on 27 July 2020 at 5:26 pm Lomkholna: Article, Politics, Sawmlian\nNa khatpeuh, nai cik panin en lehang a kician mahmah omin, ahi zongin neucik bek i muh theih hun om ahih manin zat theih melloh hun om thei a, gamlapi panin gal-et lehang a kicianzaw bang om hi. Khatveivei gal-et ciangin tampi a kimuh hangin kician zo lian lo thei ahih manin hoih khin lo thei hi. Ngaihsutna gen hun laitak ahih manin hong tung pah ding kum 2020 Kawlgam kitelpi ding gal-etna nei dih ni.\nGambup hi leh state/divisionte ah, kum 2015 kitelpi bangin party hat tuam lua a om lamethuai lua lo hi. Tua ahih manin tukum kitelpi tungtawn a kumpi kibawl ding pen party kigawm/semkhawm kumpi (coalition govt.) ahih ding lamethuai a, tua lo a single majority a om leh zong kum 2015 bang liang ahih ding lamethuai lua lo hi.\nUSDP in upadi tawh kizui-in 25% reserved a neihsa uh banah, mun pawlkhat ah lawhcinna hong ngah dingin tuat lehang, 35%-40% ciang bang haksa lua lo ding hi (adiakin gambup innpite ah). Mualtung mite thuzawh sawmin hanciam thak mahmah uh ahih manin lawhcinna ciang nei dingin lamethuai hi.\nNLD in mipi lamet bangin sem zo lo tawh kibang a, minsiatna tuamtuam hang tawh kum 2015 banga a hat ding uh lamethuai lo hi. Makaipinu mahmah zong mualtung mite a it, a huaikhawm dinga lametna lianpi ama tungah kinga ahih laitakin, kapnote vanzat khat banga ngaihsutna tawh minsiatna lianpi hong nei mawk a, tuate hangin mite in hehpih ding maw, mite hehsak zaw ding, cih bel ngaihsuthuai hi. Ken bel, Kawlte lak hiin, mualtungmite lah hi leh, a hoih lam sangin a sia lamah affect a om ding lamenzaw mawk ing. Ahi zongin sia lawmlawm sam lo dingin ka tuat hi.\nDemocracy huih diik nuamzaw deuh ta tawh kibang ahih manin, USDP leh NLD ahi lo, Kawlte sung leh mualtungmite laka party 70 val pen nidang sangin hong thahatzaw mai dingin lamethuai hi. USDP lah kapnote mah, NLD lah lamet bang zo lo, regional party hong hatsak tek mai uh leh kilawm ka sa hi.\nZCD, Zomi misel a party in lawhcinna leh dinmun hoihzaw hong ngah ding maw ngah lo ding theihsiam haksa a, candidates tawh zong kisai kha ding hi. Party sungah i om a, om kei zongin, policy i thukimpih a, thukimpih kei zongin, minam minsel party, Kawlgambup a ‘Zomi’ cih hong pholak ahih manin va do bawl luat kilawm lo hi. Kum 2015 hun-a a champion pih uh lah lawhcing lo ding dan hi leh kilawm a, tua banah myo thu, lampi thu leh thu tuamtuam a behlap tam mawk hi; kum 2015 hun bang a thu lian, lawhcin pih ding a thak (leh a luite zong) hong luikhiat siam kei uh leh, mipite adingin muanngam haksa thei kha ding hi.\nKuangluina ding 9 lakah a ut 17 tak om lakah a ngah lote kalsuanzia in zong nakpi takin sai kha ding hi. Tua banah 2015 a tha a pia mahmah, mun pawlkhat a kuanglui lo lianga a huh NLD tawh kuangluina khempeuh-ah kidem ding hong suak ahih manin baih lo kha mai thei hi. Thudang khat-ah, Chin state pen Zomi state ding, (mipi tamzaw pom leh pomloh thutuam) Chin = Zomi ci a, Tedim leh Tonzang bek a kuanglui, Kalaymyo leh Tamu lam lah baan lo ding tawh kibang ven, a kigendan leh kuangluidan kilamdang zek tawh kibang.\nGambup Innpi nihte ah bel i gensa bangin simple majority a ngah zo om kei hen la, a zenzenin ZCD bang pan gualzawhna ngah om leh coalition kumpi ah hamphatna neucik om kha thei ding a, thupha suak thei zawsop hi. Tua dingin national leh regional party banah lawm bawl siam kisam kha ding hi.\nChin state sung, adiakin Zomi, kamphen kul lote Tedim/Tonzang Area ah gambup-huam (national) partyte lak panin USDP leh NLD mah hong thahat kha ding uh a (majority a cing ding cihna hi loin, vote tam mu ding), regional party lakah ZCD lo thahat lua ding lamethuai lo hi. Chin state buppi sungah NLD pen kum 2015 bang zo dingin lamethuai lo tawh kibang a, Tedim/Tonzang Township (ZCD Area) lo, mun dangah zong 2015 sangin regional party thahatzaw thei tak maw.\nTua ahih manin national level thutuamin koih zawzen lehang, Chin state sungah ZCD in a kuangluinate uah lawhcinna a ngah uh leh, coalition govt. bawl dingin hamphatna/manphatna lianpi nei thei, deciding factor a pangkha thei uh hi. Tua dingin midang tawh bang ciang a kalsuan sawm, cih bel thupi kha ding hi.\nKum 2015 in NLD in constituency pawlkhat ah kuang lui loin ZCD huh hi. Union leh state ah zong a kizom mahmah hong suak uh hi. Tua ahih manin, Chin state leh ZCD Area ah, development a om kei leh, ZCD guak mawhsak theihloh tawh kibang a, mawhsak ding i hih leh lawm ginalo tawh kithuah, cih kul kha ding hi. Tukum kitel ciangin bel dem pi-in kidem ta ding uh ahih manin mai lamah khen theih dingin kizopna hong nei lo thei uh a, lawm hoih, a kideihsak mahmah bangin zong bel kizom kik thei uh hi.\nCandidate min pulaksa leh pulak nai lianloh bangzah hiam min kimu a, zong muanhuai thei uh hi. Tedim leh Tonzang Area pana cing khempeuh leh, Kalaymyo leh Tamu lam pan pawlkhat bel bang party, bang party ahi zongin Zomi vive ahih manun kuakua cing leh, gam leh minam ading mahin hong hanciam mahmah ding uh kisam hi. Dinmun thupi mah ngah lehang vai thupi kigeel, kisem thei ahih manin tua lam ngah theihna dingin party tuamtuam a Zomite in hanciamna hoih tak hong neih ding uh kisam hi.\nKuakua a cing zongin Zomite ading sep ding masuan tampi om hi, cih MP thakte in mangngilh loin, hong hanciam mahmah uh leh deih hang. Zomi thu pen Zomi minsel party leh kipawlnate vaipuak bek hi loin, tua sunga kihel lote in zong a kibangin vaipuak nei hi hang, cih phawk thak ni.\nHun om zek lai, zan khat zan nih thu a thu kilumletin, ngaihsutna leh muhdan tampi kilamdang thei lai, tu le tu a mimal muhdan leh ngaihsutna ahi hi. Gamlapi pan… T. Sawm Lian\nPrevious: Huston a Senzum aki khakna a hangtaktak\nNext: Thuthak tomkim ~ The Tedim Post (29 July)


url: =Khang Tangthu Masa 7 | Siantongluan.net\nKhang Tangthu Masa 7\nKhang Tangthu Masa 7 |\nIssakhar tapate: Tola, Puah, Jashub, leh Shimron, li pha uh hi.\nTola tapate: Uzzi, Refaiah, Jeriel, Jahmai, Ibsam, leh Shemuel-te hi a, amau beh sung panin innkuan lutangte hi a, Tola-te beh pen amau khangin a galhangte ahi uh hi. David hun laitakin mihing tul sawmnih leh tul nih leh za guk pha uh hi.\nUzzi in tapa Izrahiah nei hi. Izrahiah leh a tapate Mikhael, Obadiah, Joel, leh Isshiah, mi nga hi a, a vekpi-in ukpite ahi uh hi.\nAmaute banah a pate uh a innkuan kuanin khangsimna-ah a kiciamtehna tawh kizui-in galsim dingin galkap honte mi tul sawmthum leh tul guk om hi; bang hang hiam cih leh amaute in zi tampi nei-in ta tampi nei uh hi.\nIssakhar minam sungah a om, khangsimna-ah a kiciamteh, a galhang a thahat amau beh mi a vekpi-in tul sawmgiat leh tul sagih ahi hi.\nBenjamin tapate: Bela, Bekher, leh Jediael, thum pha uh hi.\nBela tapate: Ezbon, Uzzi, Uzziel, Jerimoth, leh Iri, nga pha uh a, amau beh sungah innkuan lutang, a thahat galhangte ahi uh hi. Amau khang simna a kiciamtehna-ah tul sawmnih leh tul nih leh sawmthumleli pha uh hi.\nBekher tapate: Zemirah, Joash, Eliezer, Elioenai, Omri, Jeremoth, Abijah, Anathoth, leh Alemeth ahi uh hi.\nHihte khempeuh Bekher tapate ahi uh hi. Amau khang tawh kizui-in a khang simna a kiciamtehna-ah, amau beh sungah innkuan lutang, a thahat a galhang mihing tul sawmnih leh za nih ahi hi.\nJediael tapa pen Bilhan ahi hi. Bilhan tapate: Jeush, Benjamin, Ehud, Khenaanah, Zethan, Tarshish, leh Ahishar ahi uh hi.\nHihte khempeuh amau beh sungah innkuan lutang hi uh a, a thahat, a galhang, Jediael suante gal simna-ah nasem dingin a baihsa-in a om mihing tul sawm leh tul sagih leh za nih pha uh hi.\nTua ciangin Shuppim leh Huppim zong hih minamte sung mah hi a, Dan in Hushim kici tapa khat a nei hi.\nNaftali tapate: Jahziel, Guni, Jezer, leh Shallum hi a, Bilhah sung pana piangte ahi uh hi.\nManasseh tapate: A zineu Aram numei tawh a neih Asriel leh Makhir ahi hi. Makhir pen Gilead pa ahi hi.\nTua ciangin Makhir in Huppim leh Shuppim-a ding zi a la hi. Ama sanggamnu min Maakah ahi hi. Makhir tapa a nihna min Zelofehad hi a, Zelofehad in tanu bek a nei hi.\nTua ciangin Makhir zi Maakah in tapa nih nei a, a min Peresh leh Sheresh ahi hi. Peresh tapate Ulam leh Rakem ahi hi.\nUlam tapa Bedan ahi hi. Hihte pen Manasseh tapa Makhir tapa Gilead suante ahi hi.\nTua ciangin Gilead sanggamnu Hammolekheth in Ishhod, Abiezer, leh Mahlah nei hi.\nShemida tapate Ahian, Shekhem, Likhi, leh Aniam ahi uh hi.\nEfraim suante: A tapa Shuthelah, a tapa Bered, a tapa Tahath, a tapa Eleadah, a tapa Tahath,\na tapa Zabad, a tapa Shuthelah ahi hi. Efraim in tapa dang nih nei a, tuate Ezer leh Elead ahi uh hi. Gath khua mite bawng a sut dingin a kuan lai-in Gath mite in amaute gel na that uh hi.\nTua ciangin a pa uh Efraim ni tampi sung kap a, amah a hehnem dingin a sanggamte hong pai uh hi.\nTua ciangin Efraim in a zi luppih a, amah gai-in tapa khat nei hi. Ama innsungah siatna tung ahih manin amah in a min Beriah a phuak hi.\nAma tanu Sheerah hi a, Bethhoron nuainung leh a tungnung leh Uzzensheerah khua a lamnu ahi hi.\nTua ciangin Refah kici tapa khat nei a, ama suante: Resef, a tapa Telah, a tapa Tahan,\na tapa Ladan, a tapa Ammihud, a tapa Elishama,\na tapa Nun, a tapa Joshua ahi hi.\nAmau neihsa gam leh a tenna uh Bethel leh a khuapite, leh nisuahna lamah Naaran, leh nitumna lamah Gezer leh a khuapite, Shekhem leh a khuapite, leh Azzah leh a khuapite ahi hi.\nManasseh suante in Bethshean leh a khuapite, Taanak leh a khuapite, Megiddo leh a khuapite, Dor leh a khuapite a uk uh hi. Hihte sungah Israel tapa Josef suante a teng uh hi.\nAsher tapate: Imnah, Ishvah, Ishvi, Beriah, leh a sanggamnu uh Serah ahi hi.\nBeriah tapate: Heber leh Malkhiel hi a, Malkhiel pen Birzaith khuapi a satpa ahi hi.\nHeber pen Jaflet, Shomer, Hotham, leh a sanggamnu uh Shua-te pa ahi hi.\nJaflet tapate: Pasak, Bimhal, leh Ashvath ahi uh hi. Hihte pen Jaflet tapate ahi uh hi.\nA sanggampa Shomer tapate: Rohgah, Jehubbah, leh Aram ahi uh hi.\nA sanggampa Hotham tapate: Zofah, Imna, Shelesh, leh Amal ahi uh hi.\nZofah suante: Suah, Harnefer, Shual, Beri, Imrah,\nBezer, Hod, Shamma, Shilshah, Ithran, leh Beera ahi uh hi.\nJether suante: Jefunneh, Pispa, leh Ara ahi uh hi.\nUlla suante: Arah, Hanniel, leh Rizia ahi uh hi.\nHihte khempeuh Asher beh lutangte, a kipakta, a thahat galhangte, ulian a ukte ahi uh hi. Gal sungah nasem dingin khangsimna-ah a kiciamteh amaute a phazah mihing tul sawmnih leh tul guk ahi hi.\nTedim Lai Siangtho / Laibu: Khang Tangthu Masa 7


url: =USA, Tulsa pan Tg. Kap Deih Mung (Lailo, Hatzaw) in hongnusia :: ZOMI DAILY\nUSA, Tulsa pan Tg. Kap Deih Mung (Lailo, Hatzaw) in hongnusia\nposted on 9 December 2021 at 9:52 pm Lomkholna: Dahpihna, Lailo, News, ZIUSA, Zomi\nMangpha Tg. Kap Deih Mung (Kum 40) Hatzaw Beh – Lailo khuami Tulsa, OK aa ateng Tg. Kap Deih Mung in abeisa December 7, 2021 in Gilsung damlohna tawh hongnusia chih thu izak man in ZIUSA kipawlna mintawh dahpihna i pulak hi.\nTg. Deih Mung pen Zomi te kipawlkhopna Zomi Innkuan Oklahoma ah member khat leh ZIUSA Genvai member pom ni 1/31/2017 pan active member khat ahih manin thumeilet/policy zuiin (100%) Death Benefit $15000 kipiakhia dinga paakkual $150 man khat tawh zong mangpha khakna kinei ding hi.\nTg. Deih Mung luanghawm tawh anunungpen hunzatkhop ding hong tungding Friday December 10, 2021 in (Laipian) pawlpi makaihna tawh, Funeral Service bawl khit ciang, han ah vuina kinei ding hi.\nTg. Deih Mung hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Zomi Innkuan USA, Inc.)\nPrevious: Ka phawk hi (I remember)\nNext: Apple Company phuankhia pa Steve Jobs


url: =Zomi leh Bitna ~ Hau Za Cin :: ZOMI DAILY\nposted on 22 November 2015 at 10:25 am Lomkholna: Article, Hauzacin\nZomi bek hilo leitungbup in amau gam leh amau minam a bitna dingin a hanciam uh a ngeina hi. Ahi ding mah hi a, a lamdang hilo hi. Tuikulh neu cik nangawn kituha buai keei Japan leh China te, Japan leh Korea te i ngaihsut ciang mite in amau gam leh amau minam it hi cih kilang hi. Amau kongbiang a sik, amau innkatau phalna neilo a a zatsak sawm peuhmah ui inncing bangin a nak pah uh, a kongtual dong a delh khiat uh ahi hi. A kul leh zong molhtum leh ciangkang tawh a delh uh hilai hi. Amau-a hilo peuhmah phalna omloi in zat ding a kiphallo a ngeina hi a, “inn luh” peuhmah kongbiangah molhtum tawh, temtawng tawh a kisatpuk a ngeina hi. Tua pen tu laitak gam khangto laitak nihte kinawk ngekngekna hi.\nZomi zong zawhthawh thu tawh hong kinawk, hong kivau, hong kiluh ahih leh a kidal ding kul kha ding hi. A kidal ding zong a ngeina hi a, a kisam banga panlak ding a ngeina hi. Thu leh la tawh a kidalzawh kei leh mite hihdan, mite gamtat dan, a khangto gamte nasep dan Zomi ten zong a mu ban kihita hi. “Once Upon A Time in China” cih movie khat ka etna sungah English te in China gamah zawhthawh thu tawh sumbawlna va neihsawm uh ahih manin Huang Fei Hung (Jet Li) in Kungfu tawh na dalsawm hi. Nitumna lamte in thatang tawh a kilai uh ciang lel lua mahmah ahih manin a tawpna ah cihna ding theilo in thau tawh a kap uh hi. Huang Fei Hung in zong a Kungfu tawh a dal sawm hang thautang pen dal zolo ahih manin, a tawpna ah: “Khuttum tawh thautang kizolo hi,” ci hiat hi.\n“Dawilok” leh “Hiamgamna” cih thu ah Mahatma Gandhi thugen i phawk kik ding hoih hi. Gandhi pen Non-violence tawh India suahtakna ngahpa hi a, hiamgamna, gumtatna pen a deih masakloh ahi hi. Ahi zongin mite in dawilok ciin hong gen ding uh ahih leh hiamgam ding, gumtat ding a kul hi, ci hi. Thukhual na tawh India in a kalsuan laitak England kumpi in a hangsanlo, a gilo ngamlo, a hiamgam ngamlo, a dawilok hong ci ding ahih leh hiamgam ding hihang, thagum tawh do ding hihang ci giap lel hi. Ahi zongin thagumlo tawh galdona, thudik, thuman tawh galdona pen a thupi penpen ahi hi, ci hi. Hih a thugente pen India suahtakna ding a sep lai a thugen ahi hi.\n“Minam khat in a zahtakhuaina leh a thahatna a mansuah ding sangin hiamgamna ka telzaw thamtham ding hi, a zah tulkhat dongin.”\n“Hiamgamna leh dawilokna, hih gel bek tel ding hong kipia leh hiamgamna ka tel ding hi… India gamin a minphatna leh a zahtakhuaina a mansuah ding sangin thagum tawh gupna ka kipanzaw ding hi. Ama zahtakna nangawn gum ngamlo zah donga dawilok in a gal et sangin thagum leh hiamgam tawh a kipat hoihzaw thamtham hi.\nThagum zatloh mah a hoihpen hi tawntung a, maisakna pen gimpiakna sang hoihzaw hi. Kidekzawhna pen gimpia thei ding kimlai pialo a maisakna ahi hi. Thahatna neilopi khat in ‘ka kidek hi’ cih tawh maisak cih bang om theilo a, zuaupi ahi hi… Ahi zongin India gam pen a zawngkhal leh thahatna neilo ahi kei hi… Kei mahmah zong thahatna neilo leh a zawngkhal in ka kihi kei hi. Hatna, thakhauhna i cih pen pumpi thatang hatna pan hong pai hilo a, lungsim ah a kiukcip theilo suakta taka ut ngeungauna (will) pan hong pai hizaw hi. Tua ut ngeungauna na neih nak leh tha nei na hipah hi.\nHindu leh Muslim te pen kitawng, kido sese lo a sihtan nungta khawm ngam dingin ka hanthawn nuam hi. Ahi zongin kilem taka tengkhawm theilo a hih vet leh bel kido, kithah dan a sin tuaktuak uh kisam ding hi. Banghang hiam cih leh kithat ngamlo a lauhuaina pan a taimang, a kibuk, a kihep khiat sangin a kithah tuah mah uh a hoihzaw ahi hi. Kitawng ngamlo, kilai ngamlo, kithat ngamlo a nuntakna ah lungsim dawilok mana ‘lungsim sihna’ om veve hi (a pumpi a nuntak hangin). Tua lungsim dawilok tawh nuntakna pen hangsan taka kithahtuahna ah a si khat sangin zumhuaizaw hi. Banghang hiam cih leh sih ding a lauh man bek a nungta hilel a, a hangsan mana nungta hilo hi.\nKa nuntakpih thu ‘non-violence’ in thanemna hi deksuailo hi. Thagum zatlohna pen thagum neihloh man hideksuai lo hi. Tha kiamna zong hi beeklo a, lauh man zong hi deksuailo hi. A kisap leh, a kul leh a nasia penpen a hiamgam ding, thagum zang ngam dinga thukhualna hizaw hi. Thukhualna cih ciang lauhman, dawilok mana kithukhualsakna hilo hi. A hangsan, thagum zang nuam khat in a thagum zanglo a kidekzawhna hizaw hi.\nA thu a la tawh ei hong luh nuamte i dal zawh kei leh thagum tawh i pan kisam cihna hi. I numei naupangte bitna a susia ding, i biakna leh i ngeina a susia ding a mi hong kipat leh thu leh la tawh kidal man hinawnlo ahih manin i luang khama i pan kulta cihna hi. Tua pen thagum zatna ahih hangin a tua bek mah i hih theih a om hita hi. Tua hih kei leng numei naupang teng a sih khit ciang pasal topi teng zong a suakta ding om tuanlo hi. Tua manin dawilok a mite in hong zawhthawh, nopneha i sih veve sangin hangsan taka do a nangin i sih leh i minpha zaw lai hi. We do and live on or we die in the process…\nHiamgamna, ngongtatna, thagum zatna khempeuh ah hangsanna tuamtuam om a, pasal khempeuh in ama hangsanna a zat hun ding a theih ding, a khentat ding ahi hi. Banghang hiam cih leh midang, pasal dangin a hilh theih hilo a, a hilh ding zong hilo hi.”\nBetween Cowardice And Violence – Mahatma Gandhi\nBut I do not believe India to be helpless….I do not believe myself to be a helpless creature…. Strength does not come from physical capacity. It comes from an indomitable will.\nPrevious: Chin State Teelcing NLD leh ZCD\nNext: Na Gunkuang puan kizalsak in ~ Dr. Ngul Khan Pau


url: =MIZO GAM TANGTHU. - Laibu Saal\nHome > Zogam Khua tuamtuam te Thu > MIZO GAM TANGTHU.\nMIZO GAM TANGTHU.\nMIZORAM STATE TANGTHU\nMizoram pen a golna 8139 square mile (21,081 square Km) hi a, mihing tamna, population 2011 census ceptehna dan in 1,091,014 (1.9 million) zah pha hi. Pasal 552,339 pha in numei 538,675 pha hi.\n“Mizoram” or ‘Mizogam’ icih pen Zosuan minam khempeuh a dinga, Pasian piak ahi hi. Leitung bup a Zosuan te a lawm a kumpi thiehpih a I omna leh I tamna pen ahih leh ‘Mizogam’ ahi hi. British mangkang te in India ong uk lai un Mizoram pen state cih thadah, Union Territory zong hi nai lo hi. Assam State huamsung a om khat hi in, Lushai Hills District ci-in a headquater (phualpi) dingin Aizawl khuapi na zangin Deputy Commissioner ii ukna nuai ah na om hi.\nIndia ki vaipuakna nuai a, a encik ding a kiseh ‘Bordolai committee’ te thusunna tawh kizui in Inida gamsung a nam niamzo te Tribal te ‘Sixth Schedule’ nuai a a omte amau leh amau kivai puak na ding in autonomous District Council kipia a, tua thu toh kizui in, ‘Lushai Hills District’ in zong tua ‘autonomous district council’ 1952 kum in na ngah hi. Ahizongin a sunga teng mipite deihna bangin tua autonomous thuneihna in hamphatna tak tak pe tuanlo ahih manin Mizo Union cih kipawlna khat hong piang a, tua te in state thuneihna a kivai puak ding India kumpi kiang a nget ding ong vaihawm uh hi.\nAhizongin deih bang in ong lawhcing pah lo uh hi. Tua ciang in, August 15, 1947 in India in British khut sung pan suahtaakna Independence ong ngah ciang in zong Mizoram pen India nuai ah om in, Assam state sung a district khat mah in om lai hi.\nMIZO NATIONAL FRONT KIPATNA\nKum 1959 in Mizogam ah mautam kialpi nasia tak in tung a, mi tamkhop in neek ding omlo in gilkial dangtak thuak in, a si zong tampi om hi. Hih kialpi (famine) hamsatna tawh kisai a huhna ahizong in akisam bang bang a sem ding in kipawlna khat “Matam Front” kici 1960 in Pu Laldenga ii makaihna toh hong pan khia uh hi. Tua kum mah in “Mizo National Mautam Front” ci in khangno te in a min laih leu leu in, Mizogam khua teng ah antang hawm kawi kawi uh hi.\nHih MNMF kipawlna pen paisuak in “Mautam” kialpi hong bei ciangin ‘Mizo National Front’ ci in political demand nei in kiphinna ong nei uh a, a tup leh ngim pen uh ahih leh Mizogam pen India kipawlna Indian Union nuai a om lo a, suahtakna ngaha Independence a om ding cih ahi hi. 1966 kumin MNF president Pu Laldenga makaihna tawh Mizoram Independence ci in pulak khia in thau tawi in singnuai gammual ah India kala galkap te tawh ki kap in buaina hong kipan hi.\nMarch kha ni 5 leh ni 6 ni 1966 in India kumpi in jet fighter zang in Aizawl ah bomb khia in mi tampi si uh hi. MNF ten zong Lunglei, Aizawl, Chawngte, Chhimluang leh mun tuam tuam a India galkap leh kumpi zum te do in va la uh hi. Tua a kipan in Mizogam pen a dung leh a vai ah buaina nasia takin ong ki pan hi. India galkap Sikth regiment Punjab pan a galkap te ong sawl to uh hi. Tua galkap ten numei te buan in pasal a muh peuh uh bawlsia in kaplum ziah ziah in buaina nasa tak in om hi. Tuni dong in kala ‘vai’ te bawl siatna hang in Mizogam ah Vaite muh neuna leh simmohna lungsim nei lai lai mawk uh hi.\nHih banga kikapna leh buaina nasia lua leh mitam pi ten sih pih uh ahih man in India kumpi zong ong patau ta in, MNF leh Indian Prime Minister tualai taka a sem Pi Indira Gandhi ki thukim na tawh, January 21, 1972 kum in Mizoram in Union Territory tawh ki vaihawmna ding Assam State, khut sung panin ong ngah hi. UT a ngah uh tak ciang in Pu Ch. Chhunga Chief Minister masa pen suak in ama nuai ah kivai puakna government ong nei uh hi. Ahizongin MNF lamte a lungtup uh pen Independence ahih manin UT bek tawh lungkim lo in, ki phin lai uh a, thau tawi in India kumpi do do lai uh hi.\nAtawpna ah India kumpi zong lung himawhin kiho na neih pih a, tua laitak a Indian Prime Minister Pu Rajiv Gandhi leh MNF president Pu Laldenga ki ho in, Mizoram Peace Accord cih kithukimna June 30, 1986 in letmat sign pih hi. Tua ni pen tuni dong in India leh MNF te kilemna ni ahih man in June 30“Remna Ni” ci in kumsim in tuni dong in pawi khaam uh hi.\nTua ki thumkimna ah Mizoram lam ten a Independence hi lo in Federal state of India a ngah ding uh hi ci in ki thukim uh a, tua kithukimna dungzui in February 20, 1987 in Mizoram state cih ong piangkhia a, tua kithukimna (agreement) sung mah a a om ahi, Pu Laldenga Chief Minister a sem ding hi cih zong om ahih manin tua laitak a UT nuai a Chief Minister ana sem Pu Lalthan Hawla in a za a (panmun) awn in Pu Laldenga CM semsak hi.\nMizogam, tu ma a Lushai Hills ki ci a Christian missionary (sangmang) ong pai masa pen pen a min William Williams Welsh, UK gam pan ahi hi. Amah pen Khasi Hills (Meghalaya) a missionary sem a om hi in, Lushai Hills a veh ding a gospel pai to pak dan ahi hi. Amah pen March 1891 kum in ong pai to a, nipi kal khat sung bek taam ding a pai pak (survey) ahi hi.\nA sawt loin, January 11, 1894 in F.W. Savidge leh J.H. Lorrain te in Mizogam a missionary a sem tak tak ding in Arlington Aborigins Mission, Welsh, UK te sawlna tawh Aizawl hong tung uh hi. Amaute in Mizo pau sin ngek ngek in Mizo te laimal ding Roman scripts pan in “A, AW B…” laimal bawlsak uh a, tuni dong in tua mah aki zang lai ahi hi. Tuaciang in Thuciamthak Laisiangtho New Testament Luka, John leh Sawltakte Mizo pau tawh let (translate) uh hi. Tua pen Mizo te a ding a Christianity leh laimal ong kipat khiatna masa pen ahi hi.\nA sawtlo in amaute mah London Baptist Missionary Society ten Lunglei Serkawn ah Baptist tuiphum pawlpi phuan ding in sawl leu leu uh a, tuni ciang dong Lunglei district ah Baptist tam pen lai hi. Tua khit teh JH Lorrian naupa ahi Rev. Reginal Authur Lorrain Saiha lam Maraland “Mara” mi te omna lam ah pawlpi Evangelcial Church of Maraland cih phuan in va pai a, tuni dong in Mara te lak a pawlpi lian pen hi lai hi. Hih sangmang te nasepna hang in Mizogam pen tuni dong in India ah ‘literacy’ (able to read nad write) (lai sim/gelh thei) rate a tamna pen, a khatna ngah in India gamah (miphazah % toh ngaihsut in) Christian tamna pen state suak thei hi.\nKI UK NA (Administration)\nMizoram pen tulai takin District 8 in kikhen hi. Union Territory a om cil lai in district 3 in kikhen a, tua te: Aizawl, Chhimtuipui, leh Lunglei te a hi hi. Tua khit tak ciang in Aizawl District pen mun 5 in kikhen a, Chhimtuipui pen district 2 in ki khen hi. Hih District min teng: Serchhip, Mamit, Lawngtlai, Kolasib, Champhai, Lunglei, Saiha leh Aizawl te a hi hi. District khempeuh ah Deputy Commissioner khat leh Superintendent of Police khat ciat in uk uh hi. DC in thuneihna ci thum nei a, Magistrate nasep leh collector nasep sem khawm hi. Law and Order (Dan leh thupiak) te ah vaihawm lian pen sem in Collector na ahih leh Revenue leh tax lam tawh kisai kehmpeuh zong uk hi. DC pen a (head of the district) lungtangpi pa/nu ahi pah hi.\nMizoram Civil Cecretariat.\nLAI SINNA (Education)\nI gensa mah bangin Mizoram pen literacy rate (lai sim thei gelh thei) a India gam ah sang mah mah a, kumsial in a 2na or 1na hi den hi. Mikang sangmang te nasepna hangin lai lamah khangto mah mah in Pilna sinna school zong tam mah mah a, Primary school, Middle School, High School leh Higher Secondary school aki gawm in 2000 val bang om hi. Pasian thu sinna pen Aizawl Theological College kici Rev DE Jones, sangmang te khat nuai ah 1907 kumin phut khia uh a, tu in Serampore University nuaiah affiliation la in Bachelor of Divinity, Master of Theology leh Doctor of Theology degree ciang ki pia ta hi. Pastor tampi tak hih sangpan in bawih (degree) ngah khin uh hi. Synod Theological Education Board nuai ah om in, Presbyterian Church te ii Laisiangtho sang ahi hi. Tun ahih leh Baptist pawlpi ten zong Laisiangtho sang khat nei uh a amin Academy of Integrated Christian Studies, ci in Aizawl ah om a, Bachelor of Divinity degree ciang ki pia hi. Secular sinna sang dang ahih leh 2001 malam bel Mizoram a college khempeuh NEHU (North Estern Hills University, Shillong Meghalaya) nuaiah om vek in, Graduate leh Post graduate sin theihna om lo a, NEHU Mizoram campus ci in MA sin theihna khat bek om hi. Ahizongin University Grant Commission te phalna in July 2, 2001 in Mizoram University Tanhril, Aizawl ah ong piang khia hi. Hih university nuai ah tu lai tak college 31 bang in kizopna (affiliation) la/nei uh hi. Hih Mizoram University in post graduate degree tuam tuam B. Tech, MA, M Phil, MSc, MBA, IMBA, PhD te pia uh hi.\nMizogam ah NGO (Non-Governmental Organization) leh Philanthropic (phatuamngai pawl/dongtuak huh) kipawlna ci tuam tuam om hi. Tua lak ah a lian pen YMA (Young Mizo Association) hi pah hi. Hih pawl lian pen in dong tuak te leh genvai sai pen hi. Central YMA ci in OB term nei in kitel uh a, khua cih leh veng khempeuh ah branch in ding uh hi. Sihna manna a om ciang in YMA in tavuan la in genvai khempeuh sai uh hi. Khat vei vei social issue zong sai in pressure group dan in zong pai thei zel uh a, a pai khial kha phial zongin kumpi in ki thiehmoh bawl lel hi.\nYMA te Logo.\nSangnaupang kipawlna Mizo Zirlai Pawl cih zong om a, amau pawl pen pressure group, kumpi a lungkim lohna a neih uh leh zong nasia taka press (sawn) uh hi. Numei kipawlna Mizo Hmeichhia Insuihkhawm Pawl (MHIP) cih zong om a, numei kipawlna lian pen ahi hi. Mizo Upa Pawl ci in kum 65 tunglam te kipawlna zong om hi. Hih kipawlna tuam tuam te in khuasung/gamsung nuntakna encik in a hoih lo a om leh tua te a hoihna ding a mala in kumpi na ngawn advice pia uh hi.\nBIAKNA Tuamtuam (RELIGION)\nMizogam ah Christian mah tam pen in 87.97% bang Christian hi a, Buddhism 6.93% hi in, Hindu 3.55% hi a, Islam pen 1.13% hi. Christian biakna ah pawlpi ah Presbyterian tam pen a 66% bang hi a, a zawm ah Mizoram Baptist Church pen 15.6 % bang hi a, Salvation Army 6% United Pentecostal Church 5% Seven Day Adventist 2.6% Roman Catholic 2.2% leh a dang te Kohhran Thianghlim, Lairam Isua Krista Kohhran, Congregational Church of India (Maraland), Evangelical Church of Maraland, Independent Church of India (ICI), Evangelical Free Church of India (EFCI) cih bang leh pawlpi neu tuam tuam zong a om hi.\nMizoram kumpi (government) nuai ah department gol mah mah khat ahi, Department of Transportation kici khat om a, MST (Mizoram State Transportation) bus tampi tak om in, Mizogam sunga khua khempeuh ah bus a tun na ding ngaih sutna tawh a bol uh ahih man in, khua khempeuh ah motor tung hi. Hih pen a khantohna liam pen te lak a a cepteh tak cing mah mah khat ahi hi. Mizoram ah pen khua neu lua cih bang om lo hi. Hun khat lai in khua khempeuh camping na bawl uh a, khua neu te pen khua lian deuh ah ki khin ding in aana tawh kumpi in order in, na sawl ngei hi. Tua ahih man in zong khangto mah mah uh hi. Khua khempeuh ah tuciang in mobile phone tung ahih man in kihona communication tung vek hi. Tuaciangin Electricity leh Tui zong khuakim in ki cing takin ngah vek uh a, khangto mah mah uh hi. Health Sub-center zong khua kim in nei vek ahih manin cidamna healthcare zong hoih mah mah hi. Kumpi in Health Department nuai a nasem tampi tak nei in, mipi in zatui zaha zat ding kicing tak in nei uh hi. Food and Civil supply department zong thupi mah mah a, khua khempeuh in godon (buhpang) antang koihna nei a, kham ding in (ration) antang retailer te kiang ah subsidize (akiman zaw tham) in lei thei ciat uh hi. Mipi te a ding in, sum a om nak leh antang leiding pen bang hun bang hun in om den hi.\nEMPLOYMENT (Nasep zonna)\nMizoram kumpi pen gol mah mah a, State Gross Domestic Product pen kumkhat in Rs 6991 Crore ($1.1 Billion US) bang pha hi. Department tam khe mah mah a, tua department ah pen nasem tampi tak om lai hi. Kumpi nasem te khasum pen sum beina hi den zaw hi. Department khat ah pen nasem tawm het lo hi. Gentehna ding in Home Department bang pen hici tuat leng Police battalion 10 bang om ahih ciang a, tul sawm val bang tua department a sem hi pah. Mizoram a governmental department teng hih a nuai a bang hi:-\nAgriculture Department, Mizoram\nAnimal Husbandry and Veterinary Department, Mizoram\nCo-operation Department, Mizoram\nDisaster management and Rehabilitation Department, Mizoram\nDistrict Council Affairs Department, Mizoram\nEconomics and Statistics Department, Mizoram\nElection Department, Mizoram\nEnvironment and Forest Department, Mizoram\nExcise and Narcotic Department, Mizoram\nFinance Department, Mizoram\nFisheries Department, Mizoram\nFood, Civil Supplies and Consumer Affairs Department, Mizoram\nGeneral Administration Department, Mizoram\nGeology & Mineral Resources Department, Mizoram\nHigher and Technical Education Department, Mizoram\nHome Department, Mizoram\nHorticulture Department, Mizoram\nIndustries Department, Mizoram\nInformation and Communication Technology Department, Mizoram\nInformation and Public Relations Department, Mizoram\nLabour, Employment & Industrial Training Department, Mizoram\nLaw and Judicial Department, Mizoram\nLegal Metrology Department, Mizoram\nLocal Administration Department, Mizoram\nMinor Irrigation Department, Mizoram\nPersonnel and Administrative Reforms Department, Mizoram\nPlanning and Programme Implementation Department, Mizoram\nPolice Department, Mizoram\nPolitical and Cabinet Department, Mizoram\nPower and Electricity Department, Mizoram\nPrinting and Stationeries Department, Mizoram\nPrison Department, Mizoram\nPublic Health Engineering Department, Mizoram\nPublic Works Department, Mizoram\nRural Development Department, Mizoram\nSainik Welfare & Resettlement Department, Mizoram\nSchool Education Department, Mizoram\nScience and Technology Department, Mizoram\nSericulture Department, Mizoram\nSocial Welfare Department, Mizoram\nSoil and Water Conservation Department, Mizoram\nSports and Youth Services Department, Mizoram\nTrade and Commerce Department, Mizoram\nUrban Development and Poverty Alleviation Department, Mizoram\nVigilance Department, Mizoram.\nKumpi nasem bel tawm lo ding hi cih ki thei pah lel hi. Khuata (rural) a a teng te bel a tamzaw lonasep mah Zo ngeina bang in na sem veve uh hi.\nMINAM, PAU LEH HAM (Ethnicity & Language)\nMizogam ah pen “Lusei” pau “Duhlian” pau pen gamsung khempeuh ah kizang pen hi. Mizogam sung a a teng nam tuam tuam gam dang pana sum bawl a pai ten zong Mizo pau thei vek uh hi. Kumpi ceptehna ah Mizoram official language pen Mizo leh English ci in ciamteh uh hi. India gamke khat hina pi in, Hindi pen kizang pha het lo a, Hindi tawh a pau zong tawm mah mah pah hi. Mizoram pen zosuan te tenna ahih mah bangin, mikhempeuh a khanggui sut leng, Ralte, Hmar, Hualngo, Pawih, Paite, Mara, Lai, Kuki, Vaiphei, Duhlian, Sailo, Zadeng, Biate, Gangte leh a dang dangte kigawm a Duhlian pau a zang teng “Mizo” kici na hi bek hi. Mizo nam ci a a tuam a gen ding pen a khang gui ah na om tuan lo hi. Sailo pen nam thupi leh a lianpen a hih hang in Guite/Paite te zawlta na hi lel dih hih tuak hi.\nMizo Gam Tangthu gelhpa kammal.\nMizoram tawh kisai gelh ding tampi zong om kha dinga, ahizong in ka phok teng kong at vat ahih manin, a kicing lo leh hih khelh a om leh hehpihna tawh ong na maisak un. Asim kha mimal khat kim Topan thupha ong pia ta hen!!\nBy : KL Muana Khuptong (Portland Oregon).\n( Laigelh pa KL Muana Khuptong (Portland Oregon) kiang ah Zomi te'n Zolai ngiat tawh sim theih ding leh www.laibusaal.com ading in Mizo Gam Tangthu hong gelh sak in cih' ka ngetna tungtawn in Zomite veina tawh, aman hunhun in hong at sak ahi hi. I biak Pasian in hong zatsak semsem ta hen.\nKipawlna Taangthu Zogam Khua tuamtuam te Thu\nItem Reviewed: MIZO GAM TANGTHU. Description: Rating: 5 Reviewed By: Cinpu Zomi


url: =HI Austin i Austin, USA : Boka nu!\nGroup reservations of more than 6 total beds require 50% hostel deposit and minimum one week cancellation notice. Visa regler för boendet